title: Απόφαση του Ευρωπαϊκού Κοινοβουλίου, της 23ης Απριλίου 2009, σχετικά με την απαλλαγή για την εκτέλεση του προϋπολογισμού του Ευρωπαϊκού Οργανισμού Περιβάλλοντος για το οικονομικό έτος 2007

text:
               26.9.2009

               EL

               Επίσημη Εφημερίδα της Ευρωπαϊκής Ένωσης

               L 255/180

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 23ης Απριλίου 2009
   σχετικά με την απαλλαγή για την εκτέλεση του προϋπολογισμού του Ευρωπαϊκού Οργανισμού Περιβάλλοντος για το οικονομικό έτος 2007
   (2009/673/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους ετήσιους λογαριασμούς του Ευρωπαϊκού Οργανισμού Περιβάλλοντος για το οικονομικό έτος 2007 (1),

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Οργανισμού Περιβάλλοντος για το οικονομικό έτος 2007 (2), μαζί με τις απαντήσεις του Οργανισμού,

               —

               έχοντας υπόψη τη σύσταση του Συμβουλίου, της 10ης Φεβρουαρίου 2009 (5588/2009 — C6-0060/2009),

               —

               έχοντας υπόψη τη συνθήκη ΕΚ, και ιδίως το άρθρο 276,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (3), και ιδίως το άρθρο 185 αυτού,

               —

               έχοντας υπόψη τον κανονισμό (ΕΟΚ) αριθ. 1210/90 του Συμβουλίου, της 7ης Μαΐου 1990, για την ίδρυση του Ευρωπαϊκού Οργανισμού Περιβάλλοντος και του Ευρωπαϊκού Δικτύου Πληροφοριών και Παρατηρήσεων σχετικά με το Περιβάλλον (4), και ιδίως το άρθρο 13 αυτού,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση του δημοσιονομικού κανονισμού που εφαρμόζεται για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 (5), και ιδίως το άρθρο 94 αυτού,

               —

               έχοντας υπόψη το άρθρο 71 και το παράρτημα V του κανονισμού του,

               —

               έχοντας υπόψη την έκθεση της επιτροπής ελέγχου των προϋπολογισμών και τη γνωμοδότηση της επιτροπής περιβάλλοντος, δημόσιας υγείας και ασφάλειας των τροφίμων (A6-0171/2009),

               1.

               χορηγεί απαλλαγή στον γενικό διευθυντή του Ευρωπαϊκού Οργανισμού Περιβάλλοντος όσον αφορά την εκτέλεση του προϋπολογισμού του Οργανισμού για το οικονομικό έτος 2007·

               2.

               καταγράφει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο τμήμα της στον εκτελεστικό διευθυντή του Ευρωπαϊκού Οργανισμού Περιβάλλοντος, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευση των κειμένων στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Hans-Gert PÖTTERING

            Ο γενικός γραμματέας

         Klaus WELLE

      (1)  ΕΕ C 278 της 31.10.2008, σ. 4.

      (2)  ΕΕ C 311 της 5.12.2008, σ. 64.

      (3)  ΕΕ L 248 της 16.9.2002, σ. 1.

      (4)  ΕΕ L 120 της 11.5.1990, σ. 1.

      (5)  ΕΕ L 357 της 31.12.2002, σ. 72.
   ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 23ης Απριλίου 2009
   που περιέχει τις παρατηρήσεις οι οποίες αποτελούν αναπόσπαστο τμήμα της απόφασης σχετικά με την απαλλαγή για την εκτέλεση του προϋπολογισμού του Ευρωπαϊκού Οργανισμού Περιβάλλοντος για το οικονομικό έτος 2007
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους ετήσιους λογαριασμούς του Ευρωπαϊκού Οργανισμού Περιβάλλοντος για το οικονομικό έτος 2007 (1),

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Οργανισμού Περιβάλλοντος για το οικονομικό έτος 2007 (2), μαζί με τις απαντήσεις του Οργανισμού,

               —

               έχοντας υπόψη τη σύσταση του Συμβουλίου, της 10ης Φεβρουαρίου 2009 (5588/2009 — C6-0060/2009),

               —

               έχοντας υπόψη τη συνθήκη ΕΚ, και ιδίως το άρθρο 276,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (3), και ιδίως το άρθρο 185 αυτού,

               —

               έχοντας υπόψη τον κανονισμό (ΕΟΚ) αριθ. 1210/90 του Συμβουλίου, της 7ης Μαΐου 1990, για την ίδρυση του Ευρωπαϊκού Οργανισμού Περιβάλλοντος και του Ευρωπαϊκού Δικτύου Πληροφοριών και Παρατηρήσεων σχετικά με το Περιβάλλον (4), και ιδίως το άρθρο 13 αυτού,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση του δημοσιονομικού κανονισμού που εφαρμόζεται για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 (5), και ιδίως το άρθρο 94 αυτού,

               —

               έχοντας υπόψη το άρθρο 71 και το παράρτημα V του κανονισμού του,

               —

               έχοντας υπόψη την έκθεση της επιτροπής ελέγχου των προϋπολογισμών και τη γνωμοδότηση της επιτροπής περιβάλλοντος, δημόσιας υγείας και ασφάλειας των τροφίμων (A6-0171/2009),

               A.

               λαμβάνοντας υπόψη ότι το Ελεγκτικό Συνέδριο αναφέρει πως έλαβε εύλογη διαβεβαίωση όσον αφορά την αξιοπιστία των ετήσιων λογαριασμών για το οικονομικό έτος 2007 και το ότι οι υποκείμενες πράξεις είναι, στο σύνολό τους, νόμιμες και κανονικές,

               B.

               λαμβάνοντας υπόψη ότι στις 22 Απριλίου 2008 το Κοινοβούλιο χορήγησε απαλλαγή στον εκτελεστικό διευθυντή του Ευρωπαϊκού Οργανισμού Περιβάλλοντος όσον αφορά την εκτέλεση του προϋπολογισμού του Οργανισμού για το οικονομικό έτος 2006 (6), στο δε συνοδευτικό ψήφισμα της απόφασης περί απαλλαγής, μεταξύ άλλων, επισημαίνει από την ετήσια έκθεση ότι το ένα τρίτο του προσωπικού έχει την ίδια εθνικότητα, ενώ στόχος του Οργανισμού (όπως δηλώνεται στην ετήσια έκθεσή του) είναι να βελτιώσει την ισορροπία και την ποικιλότητα του προσωπικού,

               1.

               θεωρεί τον Ευρωπαϊκό Οργανισμό Περιβάλλοντος (Οργανισμός) πηγή σημαντικής περιβαλλοντικής νομοθεσίας για όλα τα θεσμικά όργανα της ΕΕ και την εκπόνηση πολιτικής· σημειώνει με ικανοποίηση ότι ο ΕΟΠ μπόρεσε να συντονίσει το ευρωπαϊκό δίκτυο πληροφοριών και παρατηρήσεων σχετικά με το περιβάλλον και να βοηθήσει τα θεσμικά όργανα της ΕΕ και τα κράτη μέλη να βελτιώσουν τη γνώση σχετικά με τα δεδομένα και τις πληροφορίες που αφορούν το περιβάλλον·

               2.

               ενθαρρύνει τον Οργανισμό να συνεχίσει τις προσπάθειές του για περαιτέρω ανάπτυξη των επικοινωνιακών μεθόδων του για να προσελκύσει μεγαλύτερη κάλυψη από τα μέσα ενημέρωσης για τις διαπιστώσεις του και κατ’ αυτόν τον τρόπο να τροφοδοτήσει τη δημόσια συζήτηση με θέμα σημαντικά περιβαλλοντικά ζητήματα, όπως η αλλαγή του κλίματος, η βιοποικιλότητα και η διαχείριση των φυσικών πόρων·

               3.

               υπογραμμίζει ότι ο αντίκτυπος από τα περιβαλλοντικά προγράμματα συχνά παρακωλύεται από την έλλειψη αποτίμησης των περιβαλλοντικών επιπτώσεων που έχουν άλλη κοινοτική νομοθεσία και προγράμματα· πιστεύει ότι ο Οργανισμός θα μπορούσε να στηρίξει την εκπόνηση πολιτικής με περαιτέρω ανάπτυξη του έργου που επιτελεί στο πεδίο της αποτίμησης των περιβαλλοντικών επιπτώσεων·

               4.

               τονίζει τον ρόλο που διαδραματίζει ο Οργανισμός στην αξιολόγηση της εφαρμογής της περιβαλλοντικής πολιτικής της ΕΕ τόσο εντός της ΕΕ όσο και εντός των μελλοντικών κρατών μελών·

               5.

               χαιρετίζει ην πρωτοβουλία του Οργανισμού να αντισταθμίσει τις κλιματικές επιπτώσεις των πτήσεων όσον αφορά τις αποστολές του προσωπικού του Οργανισμού και τους συμμετέχοντες στις δραστηριότητές του·

         Διαδικασίες πρόσληψης

               6.

               σημειώνει τα αποτελέσματα του ελέγχου του Ελεγκτικού Συνεδρίου σύμφωνα με τα οποία δύο διαδικασίες πρόσληψης δεν πληρούσαν τις απαιτήσεις περί διαφανών και αμερόληπτων διαδικασιών καθώς οι υποψήφιοι που δεν πληρούσαν τα κριτήρια επιλογής υποβάλλονταν σε περαιτέρω αξιολόγηση, τα δε κριτήρια για την ανάδειξη των καλύτερων υποψηφίων που θα καλούνταν για συνέντευξη δεν είχαν τεκμηριωθεί·

               7.

               σημειώνει την απάντηση του Οργανισμού ότι συμπεριέλαβε εκείνους τους υποψηφίους που πλησίασαν τα κριτήρια επιλογής για να έχει περισσότερους υποψηφίους στον διαγωνισμό· προτρέπει τον Οργανισμό να εμμείνει στην υπόσχεσή του να επαναδημοσιεύσει τη θέση στο μέλλον εάν προκύψει παρόμοια κατάσταση·

               8.

               σημειώνει την υπόσχεση του οργανισμού να τεκμηριώνει καλύτερα την επιλογή των υποψηφίων της τελικής λίστας·

         Διαδικασίες σύναψης συμβάσεων

               9.

               σημειώνει ότι το Ελεγκτικό Συνέδριο εντόπισε δύο περιπτώσεις, συνολικής αξίας 26 000 ευρώ περίπου, άμεσης ανάθεσης σύμβασης παροχής υπηρεσιών που δεν τήρησαν τις διατάξεις του δημοσιονομικού κανονισμού·

               10.

               δεν θεωρεί ικανοποιητική την απάντηση του Οργανισμού ότι οι δύο αυτές συμβάσεις ανατέθηκαν λόγω των σημαντικών ωφελημάτων που θα αποκόμιζε ο Οργανισμός και ότι υπήρξαν επαρκή αποδεικτικά στοιχεία ως προς την ιδιαιτερότητα της υπόθεσης·

               11.

               σημειώνει επιπλέον ότι το Ελεγκτικό Συνέδριο ανέφερε μια περίπτωση, συνολικής αξίας 215 000 ευρώ περίπου, συγκεκριμένης σύμβασης παροχής υπηρεσιών η οποία δεν ήταν σύμφωνη με τους όρους της σύμβασης-πλαίσιο και έθεσε υπό αμφισβήτηση τη διαφάνεια των διαδικασιών·

               12.

               σημειώνει την απάντηση του Οργανισμού ότι αυτή η περίπτωση αφορούσε συστήματα ΤΠ και ότι η αρχική παραγγελία παρατάθηκε όταν εκρίθη αναγκαίο να αυξηθεί περαιτέρω η χωρητικότητα και η δυνατότητα εξυπηρέτησης του συστήματος· σημειώνει την απάντηση ότι στο μέλλον οι σημαντικές αγορές ΤΠ θα υποβάλλονται σε πρόσκληση υποβολής προσφορών·

               13.

               καλεί τον Οργανισμό να εξασφαλίσει πλήρη συμμόρφωση προς τους κανόνες σύναψης συμβάσεων·

         Αδυναμίες στη διαχείριση συμφωνιών επιχορήγησης με τα ευρωπαϊκά θεματικά κέντρα

               14.

               σημειώνει την παρατήρηση του Ελεγκτικού Συνεδρίου ότι ο Οργανισμός διενήργησε περιορισμένους μόνον ελέγχους όσον αφορά τις πληρωμές προς τα ευρωπαϊκά θεματικά κέντρα βάσει των συμφωνιών επιχορήγησης·

               15.

               είναι ικανοποιημένο με την απάντηση του Οργανισμού ότι εισήγαγε νέες διαδικασίες ελέγχου σύμφωνα με τις παρατηρήσεις του Ελεγκτικού Συνεδρίου, περιλαμβανομένων των επισκέψεων επαλήθευσης και άλλων εμπεριστατωμένων ελέγχων πριν τις τελευταίες πληρωμές· σημειώνει ότι ο Οργανισμός πραγματοποίησε τέσσερις επισκέψεις επαλήθευσης σε σχέση με επιχορηγήσεις το 2007·

               16.

               σημειώνει τα πορίσματα του Ελεγκτικού Συνεδρίου σύμφωνα με τα οποία οι εν λόγω συμφωνίες επιχορήγησης μεταξύ του Οργανισμού και των ευρωπαϊκών θεματικών κέντρων παρέχουν ένα κατ’ αποκοπή ποσοστό της τάξης του 20 % των άμεσων δαπανών για τη χρηματοδότηση των έμμεσων δαπανών τους (γενικά έξοδα), ενώ, σύμφωνα με τους ισχύοντες κανόνες του γενικού δημοσιονομικού κανονισμού, το ποσοστό αυτό περιορίζεται σε 7 %· σημειώνει ότι, σύμφωνα με τους κανόνες αυτούς, η υπέρβαση αυτού του ανωτάτου ορίου μπορεί να πραγματοποιηθεί μόνον κατόπιν αιτιολογημένης απόφασης του Οργανισμού· σημειώνει ότι ο Οργανισμός δεν έλαβε καμία τέτοια απόφαση·

               17.

               σημειώνει ότι, σύμφωνα με τα πορίσματα του Ελεγκτικού Συνεδρίου, εάν είχε εφαρμοστεί το ποσοστό του 7 %, το ποσό που καταβλήθηκε το 2007 θα έπρεπε να ήταν χαμηλότερο κατά 300 000 ευρώ·

               18.

               σημειώνει ότι ο Οργανισμός αναγνωρίζει ότι δεν είχε λάβει την αναγκαία αιτιολογημένη απόφαση, αλλά ότι είχε εξετάσει επί μακρόν το κατ’ αποκοπή ποσοστό για τα γενικά έξοδα πριν εγκριθούν οι συμφωνίες και ότι το κατ’ αποκοπή ποσοστό για τα γενικά έξοδα αποτέλεσε σαφώς σημείο αναφοράς κατά την προετοιμασία των όρων επιχορήγησης·

               19.

               σημειώνει τη δέσμευση του Οργανισμού να διασφαλίσει ότι θα ληφθεί αιτιολογημένη απόφαση από το διοικητικό του συμβούλιο για μελλοντικές επιχορηγήσεις όσον αφορά τα Ευρωπαϊκά Θεματικά Κέντρα, που αναμένονται το 2009/2010·

         Συνέχεια που δόθηκε σε προηγούμενες διαδικασίες απαλλαγής

               20.

               υπενθυμίζει το αίτημά του, που διατυπώθηκε στο συνοδευτικό ψήφισμα της απόφασης περί απαλλαγής για το οικονομικό έτος 2005 (7), σύμφωνα με το οποίο ζητούσε από τον Οργανισμό να αναθέτει, πριν από την 1η Ιανουαρίου 2010 και κατόπιν κάθε πέντε χρόνια, τη διεξαγωγή ανεξάρτητης εξωτερικής αξιολόγησης των επιτευγμάτων του με βάση τον ιδρυτικό κανονισμό και τα προγράμματα εργασίας που αποφασίσθηκαν από το διοικητικό συμβούλιο·

               21.

               σημειώνει ότι, σύμφωνα με πληροφορίες που παρέχονται στην ετήσια έκθεσή του, ο Οργανισμός αναμένει τα αποτελέσματα ανεξάρτητης εξωτερικής αξιολόγησης του αντικτύπου και της αποδοτικότητας της πενταετούς στρατηγικής του 2004-2008·

               22.

               ζητεί από τον Οργανισμό να ενημερώσει την αρμόδια για την απαλλαγή αρχή σχετικά με τα αποτελέσματα της εξωτερικής αξιολόγησης μόλις τα έχει στη διάθεσή του·

               23.

               εκφράζει τη λύπη του για το γεγονός ότι σύμφωνα με στοιχεία που παρέχονται στην ετήσια έκθεση του Οργανισμού, η κατάσταση όσον αφορά την ισορροπία και την ποικιλότητα του προσωπικού δεν βελτιώθηκε σημαντικά το 2007 δεδομένου ότι το ένα τρίτο του προσωπικού έχει την ίδια εθνικότητα·

               24.

               καλεί τον Οργανισμό να εντείνει τις προσπάθειές του για να βελτιώσει την ισορροπία και ποικιλότητα του προσωπικού·

               25.

               για περαιτέρω παρατηρήσεις οριζόντιου χαρακτήρα που συνοδεύουν την απόφαση απαλλαγής παραπέμπει στο ψήφισμά του της 23ης Απριλίου 2009σχετικά με τη δημοσιονομική διαχείριση των οργανισμών της ΕΕ (8).

      (1)  ΕΕ C 278 της 31.10.2008, σ. 4.

      (2)  ΕΕ C 311 της 5.12.2008, σ. 64.

      (3)  ΕΕ L 248 της 16.9.2002, σ. 1.

      (4)  ΕΕ L 120 της 11.5.1990, σ. 1.

      (5)  ΕΕ L 357 της 31.12.2002, σ. 72.

      (6)  ΕΕ L 88 της 31.3.2009, σ. 159.

      (7)  ΕΕ L 187 της 15.7.2008, σ. 107.

      (8)  Βλέπε σελίδα 206 της παρούσας Επίσημης Εφημερίδας.


Avis juridique important

|

31982D0728

82/728/EOK: Απόφαση του Συμβουλίου της 26ης Οκτωβρίου 1982 για τη σύναψη συμφωνίας μεταξύ της Ευρωπαϊκής Οικονομικής Κοινότητας και της Ινδονησίας, που αποτέλεσε αντικείμενο διαπραγματεύσεων δυνάμει του άρθρου XXVIII της Γενικής Συμφωνίας Δασμών και Εμπορίου (GATT), σχετικά με τις δασμολογικές παραχωρήσεις του καταλόγου της XXI

Επίσημη Εφημερίδα αριθ. L 310 της 06/11/1982 σ. 0022 - 0022 Φινλανδική ειδική έκδοση: Κεφάλαιο 11 τόμος 10 σ. 0147  Ισπανική ειδική έκδοση: Κεφάλαιο 11 τόμος 16 σ. 0098  Σουηδική ειδική έκδοση: Κεφάλαιο 11 τόμος 10 σ. 0147  Πορτογαλική ειδική έκδοση : Κεφάλαιο 11 τόμος 16 σ. 0098

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 26ης Οκτωβρίου 1982  περί συνάψεως συμφωνίας μεταξύ της Ευρωπαϊκής Οικονομικής Κοινότητας και της Ινδονησίας, που αποτέλεσε αντικείμενο διαπραγματεύσεων δυνάμει του άρθρου XXVIII της Γενικής Συμφωνίας Δασμών και Εμπορίου (GATT), σχετικά με τις δασμολογικές παραχωρήσεις του καταλόγου της XXI  (82/728/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας, και ιδίως το άρθρο 113,  τη σύσταση της Επιτροπής,  Εκτιμώντας:  ότι η Ινδονησία, επικαλούμενη το άρθρο XXVIII της Γενικής Συμφωνίας Δασμών και Εμπορίου (GATT), έκανε γνωστή την πρόθεσή της να άρει την παγιοποίηση των δασμών επί του συνόλου των δασμολογικών παραχωρήσεων του καταλόγου της ΧΧΙ, συνεπεία της ανασυντάξεως του ινδονησιακού δασμολογίου·  ότι η Επιτροπή άρχισε διαπραγματεύσεις με την Ινδονησία, δυνάμει του άρθρου XXVIII της GATT, ως άμεσος δικαιούχος ή κύριος χορηγός ορισμένων από τις παραχωρήσεις αυτές· ότι κατέληξε σε ικανοποιητική συμφωνία με τη χώρα αυτή,  ΑΠΟΦΑΣΙΖΕΙ:  Άρθρο 1  Η συμφωνία μεταξύ της Ευρωπαϊκής Οικονομικής Κοινότητας και της Ινδονησίας, που αποτέλεσε αντικείμενο διαπραγματεύσεων δυνάμει του άρθρου XXVIII της GATT, σχετικά με την τροποποίηση των δασμολογικών παραχωρήσεων του καταλόγου της ΧΧΙ, εγκρίνεται εξ ονόματος της Κοινότητας.  Το κείμενο της συμφωνίας επισυνάπτεται στην παρούσα απόφαση.  Άρθρο 2  Ο Πρόεδρος του Συμβουλίου θα ορίσει το πρόσωπο που εξουσιοδοτείται να υπογράψει τη συμφωνία δεσμεύοντας την Κοινότητα.  Έγινε στο Λουξεμβούργο, στις 26 Οκτωβρίου 1982.  Για το Συμβούλιο  Ο Πρόεδρος  U. ELLEMANN-JENSEN


               17.10.2017

               EL

               Επίσημη Εφημερίδα της Ευρωπαϊκής Ένωσης

               C 349/115

         P8_TA(2015)0357
   Διορισμός του εκτελεστικού διευθυντή του ΕΤΣΕ
   Απόφαση του Ευρωπαϊκού Κοινοβουλίου της 14ης Οκτωβρίου 2015 σχετικά με την πρόταση για τον διορισμό του εκτελεστικού διευθυντή του Ευρωπαϊκού Ταμείου Στρατηγικών Επενδύσεων (C8-0304/2015 — 2015/0901(NLE))
   (Έγκριση)
   (2017/C 349/34)

      Το Ευρωπαϊκό Κοινοβούλιο,

               —

               έχοντας υπόψη την πρόταση του διοικητικού συμβουλίου του Ευρωπαϊκού Ταμείου Στρατηγικών Επενδύσεων (ΕΤΣΕ), της 2ας Οκτωβρίου 2015, σχετικά με τον διορισμό του εκτελεστικού διευθυντή του (C8-0304/2015),

               —

               έχοντας υπόψη το άρθρο 7 παράγραφος 6 του κανονισμού (ΕΕ) 2015/1017 του Ευρωπαϊκού Κοινοβουλίου και του Συμβουλίου, της 25ης Ιουνίου 2015, για το Ευρωπαϊκό Ταμείο Στρατηγικών Επενδύσεων, τον Ευρωπαϊκό Κόμβο Επενδυτικών Συμβουλών και την Ευρωπαϊκή Πύλη Επενδυτικών Έργων και την τροποποίηση των κανονισμών (ΕΕ) αριθ. 1291/2013 και (ΕΕ) αριθ. 1316/2013 — το Ευρωπαϊκό Ταμείο Στρατηγικών Επενδύσεων (1),

               —

               έχοντας υπόψη τον Κανονισμό του,

               —

               έχοντας υπόψη τις κοινές συνεδριάσεις της Επιτροπής Προϋπολογισμών και της Επιτροπής Οικονομικής και Νομισματικής Πολιτικής σύμφωνα με το άρθρο 55 του Κανονισμού,

               —

               έχοντας υπόψη την έκθεση της Επιτροπής Προϋπολογισμών και της Επιτροπής Οικονομικής και Νομισματικής Πολιτικής (A8-0292/2015),

               A.

               λαμβάνοντας υπόψη ότι σύμφωνα με το άρθρο 7 παράγραφος 6 του κανονισμού (ΕΕ) 2015/1017, ο εκτελεστικός διευθυντής και ο αναπληρωτής εκτελεστικός διευθυντής του ΕΤΣΕ διορίζονται από την Ευρωπαϊκή Τράπεζα Επενδύσεων (ΕΤΕπ) μετά από έγκριση του Ευρωπαϊκού Κοινοβουλίου, με ανοικτή και διαφανή διαδικασία επιλογής, σύμφωνα με τις διαδικασίες της ΕΤΕπ, κατά τη διάρκεια της οποίας το Ευρωπαϊκό Κοινοβούλιο ενημερώνεται δεόντως και εγκαίρως σε όλα τα στάδια·

               B.

               λαμβάνοντας υπόψη ότι στις 2 Οκτωβρίου 2015 το διοικητικό συμβούλιο του ΕΤΣΕ ενέκρινε πρόταση για τον διορισμό του εκτελεστικού διευθυντή και του αναπληρωτή εκτελεστικού διευθυντή του ΕΤΣΕ, και την διαβίβασε στο Ευρωπαϊκό Κοινοβούλιο·

               Γ.

               λαμβάνοντας υπόψη ότι στις 13 Οκτωβρίου 2015 η Επιτροπή Προϋπολογισμών και η Επιτροπή Οικονομικής και Νομισματικής Πολιτικής διεξήγαγαν ακρόαση με τον Wilhelm Molterer, προταθέντα υποψήφιο για τη θέση του εκτελεστικού διευθυντή του ΕΤΣΕ, κατά την οποία ο υποψήφιος προέβη σε εναρκτήρια δήλωση και στη συνέχεια απάντησε σε ερωτήσεις των μελών των επιτροπών·

               1.

               εγκρίνει τον διορισμό του Wilhelm Molterer στη θέση του εκτελεστικού διευθυντή του ΕΤΣΕ·

               2.

               αναθέτει στον Πρόεδρό του να διαβιβάσει την παρούσα απόφαση στο Συμβούλιο, στην Επιτροπή, στην Ευρωπαϊκή Τράπεζα Επενδύσεων και στις κυβερνήσεις των κρατών μελών.

      (1)  ΕΕ L 169 της 1.7.2015, σ. 1.


title: Απόφαση (ΕΕ) 2015/287 της Ευρωπαϊκής Κεντρικής Τράπεζας, της 31ης Δεκεμβρίου 2014 , σχετικά με την καταβολή κεφαλαίου, τη μεταβίβαση συναλλαγματικών διαθεσίμων και τις εισφορές στα αποθεματικά και στους εξομοιωμένους προς αυτά λογαριασμούς της Ευρωπαϊκής Κεντρικής Τράπεζας από τη Lietuvos bankas (ΕΚΤ/2014/61)

text:
               21.2.2015

               EL

               Επίσημη Εφημερίδα της Ευρωπαϊκής Ένωσης

               L 50/44

         ΑΠΌΦΑΣΗ (ΕΕ) 2015/287 ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   της 31ης Δεκεμβρίου 2014
   σχετικά με την καταβολή κεφαλαίου, τη μεταβίβαση συναλλαγματικών διαθεσίμων και τις εισφορές στα αποθεματικά και στους εξομοιωμένους προς αυτά λογαριασμούς της Ευρωπαϊκής Κεντρικής Τράπεζας από τη Lietuvos bankas (ΕΚΤ/2014/61)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως τα άρθρα 30.1, 30.3, 48.1 και 48.2,
   Εκτιμώντας τα ακόλουθα:

               (1)

               Κατά το άρθρο 1 της απόφασης 2014/509/ΕΕ του Συμβουλίου (1), σύμφωνα με το άρθρο 140 παράγραφος 2 της Συνθήκης, η Λιθουανία πληροί τις αναγκαίες προϋποθέσεις για την υιοθέτηση του ευρώ, η δε παρέκκλιση υπέρ της Λιθουανίας, που αναφέρεται στο άρθρο 4 της πράξης προσχώρησης του 2003 (2), καταργείται με ισχύ από 1ης Ιανουαρίου 2015.

               (2)

               Το άρθρο 48.1 του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας (εφεξής το «καταστατικό ΕΣΚΤ») προβλέπει ότι η εθνική κεντρική τράπεζα (ΕθνΚΤ) κράτους μέλους του οποίου καταργήθηκε η παρέκκλιση καταβάλλει το μερίδιό της στο εγγεγραμμένο κεφάλαιο της Ευρωπαϊκής Κεντρικής Τράπεζας (ΕΚΤ) στην ίδια έκταση όπως και οι ΕθνΚΤ των λοιπών κρατών μελών με νόμισμα το ευρώ. Οι ΕθνΚΤ των λοιπών κρατών μελών με νόμισμα το ευρώ έχουν καταβάλει ολοσχερώς τα μερίδιά τους στο εγγεγραμμένο κεφάλαιο της ΕΚΤ (3). Η στάθμιση της Lietuvos bankas στην κλείδα κατανομής για την εγγραφή στο κεφάλαιο της ΕΚΤ είναι 0,4132 %, σύμφωνα με το άρθρο 2 της απόφασης ΕΚΤ/2013/28 (4). Η Lietuvos bankas έχει ήδη καταβάλει τμήμα του μεριδίου της στο εγγεγραμμένο κεφάλαιο της ΕΚΤ, με βάση το άρθρο 1 της απόφασης ΕΚΤ/2013/31 (5). Το υπολειπόμενο ποσό ανέρχεται επομένως σε 43 051 594,36 ευρώ και αντιστοιχεί στο γινόμενο του εγγεγραμμένου κεφαλαίου της ΕΚΤ (10 825 007 069,61 ευρώ) επί την στάθμιση της Lietuvos bankas στην κλείδα κατανομής (0,4132 %), μείον το ήδη καταβληθέν τμήμα του μεριδίου της στο εγγεγραμμένο κεφάλαιο της ΕΚΤ.

               (3)

               Το άρθρο 48.1 του καταστατικού ΕΣΚΤ, σε συνδυασμό με το άρθρο 30.1, προβλέπει επίσης ότι η ΕθνΚΤ κράτους μέλους του οποίου καταργήθηκε η παρέκκλιση μεταβιβάζει στην ΕΚΤ συναλλαγματικά διαθέσιμα. Σύμφωνα με το άρθρο 48.1 του καταστατικού ΕΣΚΤ, το μεταβιβαστέο ποσό ορίζεται ως το γινόμενο της αξίας σε ευρώ, υπολογιζόμενης σε τρέχουσες τιμές, των συναλλαγματικών διαθεσίμων που έχουν ήδη μεταβιβαστεί στην ΕΚΤ σύμφωνα με το άρθρο 30.1 του καταστατικού ΕΣΚΤ, επί τον λόγο του αριθμού μεριδίων για τα οποία έχει εγγραφεί η οικεία ΕθνΚΤ προς τον αριθμό μεριδίων τα οποία έχουν ήδη καταβάλει οι ΕθνΚΤ των λοιπών κρατών μελών με νόμισμα το ευρώ. Κατά τον προσδιορισμό των «συναλλαγματικών διαθεσίμων που έχουν ήδη μεταβιβαστεί στην ΕΚΤ σύμφωνα με το άρθρο 30.1» θα πρέπει να λαμβάνονται δεόντως υπόψη προηγούμενες προσαρμογές της κλείδας κατανομής (6), σύμφωνα με το άρθρο 29.3 του καταστατικού ΕΣΚΤ και οι διευρύνσεις της κλείδας κατανομής σύμφωνα με το άρθρο 48.3 του καταστατικού ΕΣΚΤ (7). Λαμβανομένων υπόψη των ανωτέρω, και σύμφωνα με την απόφαση ΕΚΤ/2013/26 (8), το ισοδύναμο σε ευρώ ποσό των συναλλαγματικών διαθεσίμων που έχουν ήδη μεταβιβαστεί στην ΕΚΤ σύμφωνα με το άρθρο 30.1 του καταστατικού του ΕΣΚΤ ανέρχεται σε 338 656 541,82 ευρώ.

               (4)

               Τα μεταβιβαστέα από τη Lietuvos bankas συναλλαγματικά διαθέσιμα θα πρέπει να συνίστανται ή να είναι εκφρασμένα σε δολάρια ΗΠΑ και χρυσό.

               (5)

               Το άρθρο 30.3 του καταστατικού ΕΣΚΤ προβλέπει ότι κάθε ΕθνΚΤ κράτους μέλους με νόμισμα το ευρώ πιστώνεται από την ΕΚΤ με απαίτηση ισοδύναμη προς τα συναλλαγματικά διαθέσιμα που έχει μεταβιβάσει στην τελευταία. Οι διατάξεις σχετικά με το νόμισμα και την απόδοση των απαιτήσεων που έχουν ήδη πιστωθεί στις ΕθνΚΤ των κρατών μελών με νόμισμα το ευρώ (9) θα πρέπει να εφαρμοστούν και ως προς το νόμισμα και την απόδοση της απαίτησης της Lietuvos bankas.

               (6)

               Το άρθρο 48.2 του καταστατικού ΕΣΚΤ προβλέπει ότι η ΕθνΚΤ κράτους μέλους του οποίου καταργήθηκε η παρέκκλιση εισφέρει στα αποθεματικά της ΕΚΤ και στους εξομοιωμένους προς αυτά λογαριασμούς, καθώς και στο ποσό που απομένει να πιστωθεί στα αποθεματικά και λογαριασμούς σύμφωνα με το υπόλοιπο του λογαριασμού κερδών και ζημιών της 31ης Δεκεμβρίου του έτους που προηγείται της κατάργησης της παρέκκλισης. Το ποσό της εν λόγω εισφοράς καθορίζεται σύμφωνα με το άρθρο 48.2 του καταστατικού ΕΣΚΤ.

               (7)

               Κατ' αναλογική εφαρμογή του άρθρου 3.5 του εσωτερικού κανονισμού της Ευρωπαϊκής Κεντρικής Τράπεζας (10), ο διοικητής της Lietuvos bankas είχε την ευκαιρία να υποβάλει παρατηρήσεις σε σχέση με την παρούσα απόφαση πριν από την έκδοσή της,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ορισμοί
   Για τους σκοπούς της παρούσας απόφασης ισχύουν οι ακόλουθοι ορισμοί:
   α)   «συναλλαγματικά διαθέσιμα»: χρυσός ή δολάρια ΗΠΑ·
   β)   «χρυσός»: ουγκιές καθαρού χρυσού σε μορφή ράβδων που πληρούν τις προδιαγραφές καλής παράδοσης, όπως ειδικότερα ορίζονται από τη London Bullion Market Association·
   γ)   «δολάριο ΗΠΑ»: το νόμιμο νόμισμα των Ηνωμένων Πολιτειών.
   Άρθρο 2
   Ύψος και μορφή καταβεβλημένου κεφαλαίου
   1.   Με ισχύ από την 1η Ιανουαρίου 2015 η Lietuvos bankas καταβάλλει το υπόλοιπο του μεριδίου της στο εγγεγραμμένο κεφάλαιο της ΕΚΤ, ύψους 43 051 594,36 ευρώ.
   2.   Στις 2 Ιανουαρίου 2015 η Lietuvos bankas καταβάλλει στην ΕΚΤ το ποσό της παραγράφου 1 με χωριστή μεταφορά διενεργούμενη μέσω του Διευρωπαϊκού Αυτοματοποιημένου Συστήματος Ταχείας Μεταφοράς Κεφαλαίων και Διακανονισμού σε Συνεχή Χρόνο (TARGET2).
   3.   Στις 2 Ιανουαρίου 2015 η Lietuvos bankas καταβάλλει στην ΕΚΤ με χωριστή μεταφορά διενεργούμενη μέσω του TARGET2 το ποσό των τόκων που προκύπτει την 1η Ιανουαρίου 2015 επί του οφειλόμενου ποσού της παραγράφου 2. Οι τόκοι υπολογίζονται σε ημερήσια βάση, με τη μέθοδο υπολογισμού του πραγματικού αριθμού των ημερολογιακών ημερών και του έτους των 360 ημερών, βάσει επιτοκίου που ισούται με το οριακό επιτόκιο το οποίο εφαρμόζει το Ευρωσύστημα στην πιο πρόσφατη πράξη κύριας αναχρηματοδότησης.
   Άρθρο 3
   Μεταβίβαση συναλλαγματικών διαθεσίμων
   1.   Με ισχύ από την 1η Ιανουαρίου 2015, και σύμφωνα με το παρόν άρθρο και τις ρυθμίσεις που θεσπίζονται δυνάμει αυτού, η Lietuvos bankas μεταβιβάζει στην ΕΚΤ ποσό συναλλαγματικών διαθεσίμων ύψους 338 656 541,82 ευρώ, κατά τα ακόλουθα:

               Ισόποσο σε ευρώ μετρητών εκφρασμένων σε δολάρια ΗΠΑ

               Ισόποσο χρυσού σε ευρώ

               Συνολικό ισόποσο σε ευρώ

               287 858 060,55

               50 798 481,27

               338 656 541,82

         2.   Το ισόποσο σε ευρώ των συναλλαγματικών διαθεσίμων που μεταβιβάζονται από τη Lietuvos bankas κατά τους όρους της παραγράφου 1 υπολογίζεται βάσει των συναλλαγματικών ισοτιμιών του ευρώ έναντι του δολαρίου ΗΠΑ, όπως αυτές διαμορφώνονται στο πλαίσιο της 24ωρης έγγραφης διαδικασίας διαβούλευσης της 31ης Δεκεμβρίου 2014 μεταξύ του Ευρωσυστήματος και της Lietuvos bankas και, στην περίπτωση του χρυσού, βάσει της τιμής σε δολάρια ΗΠΑ της ουγκιάς καθαρού χρυσού, όπως αυτή διαμορφώνεται κατά τη συνεδρίαση της 31ης Δεκεμβρίου 2014 για τον καθορισμό της τιμής fixing του χρυσού στο Λονδίνο στις 10.30 π.μ., ώρα Λονδίνου.
   3.   Η ΕΚΤ επιβεβαιώνει το ταχύτερο δυνατό στη Lietuvos bankas το ποσό που υπολογίζεται σύμφωνα με την παράγραφο 2.
   4.   Σύμφωνα με την παράγραφο 1, η Lietuvos bankas μεταβιβάζει στην ΕΚΤ το ισόποσο μετρητών εκφρασμένων σε δολάρια ΗΠΑ, το οποίο καθορίζεται στον πίνακα της εν λόγω παραγράφου.
   5.   Το ποσό των μετρητών σε δολάρια ΗΠΑ που είναι ισοδύναμο με το ποσό σε ευρώ, σύμφωνα με τα οριζόμενα στον πίνακα της παραγράφου 1, μεταβιβάζεται σε λογαριασμούς που καθορίζει η ΕΚΤ. Η ημερομηνία διακανονισμού όσον αφορά το ποσό μετρητών σε δολάρια ΗΠΑ που μεταβιβάζεται στην ΕΚΤ είναι η 5η Ιανουαρίου 2015. Η Lietuvos bankas παρέχει οδηγίες για τη διενέργεια της ως άνω μεταβίβασης στην ΕΚΤ.
   6.   Η αξία του χρυσού που η Lietuvos bankas μεταβιβάζει στην ΕΚΤ σύμφωνα με την παράγραφο 1 προσεγγίζει όσο το δυνατό περισσότερο, και πάντως δεν υπερβαίνει, τα 50 798 481,27 ευρώ.
   7.   Η Lietuvos bankas μεταβιβάζει τον χρυσό της παραγράφου 1 σε μη επενδεδυμένη μορφή σε λογαριασμούς και τόπο που καθορίζει η ΕΚΤ. Η ημερομηνία διακανονισμού όσον αφορά τον χρυσό που μεταβιβάζεται στην ΕΚΤ είναι η 5η Ιανουαρίου 2015. Η Lietuvos bankas παρέχει οδηγίες για τη διενέργεια της ως άνω μεταβίβασης στην ΕΚΤ.
   8.   Εάν η αξία του χρυσού που η Lietuvos bankas μεταβιβάζει στην ΕΚΤ υπολείπεται του ποσού της παραγράφου 1, η Lietuvos bankas μεταβιβάζει στις 5 Ιανουαρίου 2015 το ισόποσο της διαφοράς σε λογαριασμό της ΕΚΤ που η ίδια η ΕΚΤ καθορίζει υπό μορφή μετρητών εκφρασμένων σε δολάρια ΗΠΑ. Το ποσό αυτό των μετρητών σε δολάρια ΗΠΑ δεν αποτελεί μέρος των συναλλαγματικών διαθεσίμων που η Lietuvos bankas μεταβιβάζει στην ΕΚΤ σύμφωνα με την παράγραφο 4.
   9.   Τυχόν διαφορά μεταξύ του συνολικού ισόποσου σε ευρώ της παραγράφου 1 και του ποσού του άρθρου 4 παράγραφος 1 διακανονίζεται σύμφωνα με τους όρους της συμφωνίας της 31ης Δεκεμβρίου 2014 μεταξύ της Ευρωπαϊκής Κεντρικής Τράπεζας και της Lietuvos bankas σχετικά με την απαίτηση με την οποία πιστώνεται η Lietuvos bankas από την Ευρωπαϊκή Κεντρική Τράπεζα δυνάμει του άρθρου 30.3 του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας (11).
   Άρθρο 4
   Νόμισμα, απόδοση και διάρκεια της απαίτησης που ισοδυναμεί προς την εισφορά συναλλαγματικών διαθεσίμων
   1.   Με ισχύ από την 1η Ιανουαρίου 2015 και με την επιφύλαξη των ειδικότερων διατάξεων του άρθρου 3 όσον αφορά τις ημερομηνίες διακανονισμού των μεταβιβάσεων συναλλαγματικών διαθεσίμων, η ΕΚΤ πιστώνει τη Lietuvos bankas με απαίτηση εκφρασμένη σε ευρώ, η οποία ισοδυναμεί προς το ισόποσο σε ευρώ του συνολικού ισόποσου σε ευρώ της εισφοράς συναλλαγματικών διαθεσίμων της τελευταίας. Η εν λόγω απαίτηση ανέρχεται σε 239 453 709,58 ευρώ.
   2.   Η απαίτηση με την οποία η ΕΚΤ πιστώνει τη Lietuvos bankas τοκίζεται από την ημερομηνία διακανονισμού. Ο υπολογισμός των τόκων πραγματοποιείται σε ημερήσια βάση, με τη μέθοδο υπολογισμού του πραγματικού αριθμού των ημερολογιακών ημερών και του έτους των 360 ημερών, βάσει επιτοκίου που ισούται με το 85 % του οριακού επιτοκίου το οποίο εφαρμόζει το Ευρωσύστημα στην πιο πρόσφατη πράξη κύριας αναχρηματοδότησης.
   3.   Στο τέλος κάθε οικονομικού έτους καταβάλλονται στη Lietuvos bankas οι δεδουλευμένοι τόκοι της παραγράφου 2. Η ΕΚΤ ενημερώνει τη Lietuvos bankas σε τριμηνιαία βάση για το συνολικό ποσό.
   4.   Η απαίτηση δεν μπορεί να εξαγοραστεί.
   Άρθρο 5
   Εισφορές στα αποθεματικά και στους εξομοιωμένους προς αυτά λογαριασμούς της ΕΚΤ
   1.   Με ισχύ από την 1η Ιανουαρίου 2015 η Lietuvos bankas εισφέρει στα αποθεματικά της ΕΚΤ, στους εξομοιωμένους προς αυτά λογαριασμούς και στο ποσό που απομένει να πιστωθεί στα αποθεματικά και στους λογαριασμούς σύμφωνα με το υπόλοιπο του λογαριασμού κερδών και ζημιών της 31ης Δεκεμβρίου 2014.
   2.   Τα ποσά που εισφέρει η Lietuvos bankas καθορίζονται σύμφωνα με το άρθρο 48.2 του καταστατικού ΕΣΚΤ. Οι αναφορές του άρθρου 48.2 στον «[αριθμό] μεριδίων για τα οποία έχει εγγραφεί η εν λόγω εθνική κεντρική τράπεζα» και στον «αριθμό μεριδίων τα οποία έχουν ήδη καταβάλει οι άλλες κεντρικές τράπεζες» παραπέμπουν στις σταθμίσεις που αποδίδονται, αντίστοιχα, στη Lietuvos bankas και στις ΕθνΚΤ των λοιπών κρατών μελών με νόμισμα το ευρώ στην κλείδα κατανομής για την εγγραφή στο κεφάλαιο της ΕΚΤ, σύμφωνα με την απόφαση ΕΚΤ/2013/26.
   3.   Για τους σκοπούς της παραγράφου 1, τα «αποθεματικά της ΕΚΤ» και οι «εξομοιωμένοι προς αυτά λογαριασμοί» περιλαμβάνουν το γενικό αποθεματικό της ΕΚΤ, τα υπόλοιπα των λογαριασμών αναπροσαρμογής και τις προβλέψεις για κινδύνους που σχετίζονται με τις συναλλαγματικές ισοτιμίες, τα επιτόκια, την παροχή πίστωσης, τις τιμές της αγοράς και την τιμή του χρυσού.
   4.   Το αργότερο την πρώτη εργάσιμη ημέρα μετά την έγκριση από το διοικητικό συμβούλιο των ετήσιων λογαριασμών της ΕΚΤ για το έτος 2014, η ΕΚΤ υπολογίζει και επιβεβαιώνει στη Lietuvos bankas το ποσό που η τελευταία πρέπει να εισφέρει βάσει της παραγράφου 1.
   5.   Τη δεύτερη εργάσιμη ημέρα μετά την έγκριση από το διοικητικό συμβούλιο των ετήσιων λογαριασμών της ΕΚΤ για το έτος 2014 η Lietuvos bankas καταβάλλει στην ΕΚΤ μέσω του TARGET2:

               α)

               το ποσό που οφείλει στην ΕΚΤ, υπολογιζόμενο σύμφωνα με την παράγραφο 4, μείον τυχόν ποσό που μεταβιβάστηκε επιπλέον της απαίτησης του άρθρου 4 παράγραφος 1 κατά τις ημερομηνίες διακανονισμού τις οποίες προβλέπει το άρθρο 3 παράγραφοι 5 και 7 (προκαταβολική εισφορά), εφόσον συντρέχει περίπτωση, και

               β)

               τους δεδουλευμένους τόκους της περιόδου από την 1η Ιανουαρίου 2015 έως την ημερομηνία καταβολής επί του ποσού που οφείλει στην ΕΚΤ, υπολογιζόμενου σύμφωνα με την παράγραφο 4, μείον τυχόν προκαταβολική εισφορά.

         6.   Οι τόκοι που τυχόν προκύπτουν βάσει της παραγράφου 5 στοιχείο β) υπολογίζονται σε ημερήσια βάση, με τη μέθοδο υπολογισμού του πραγματικού αριθμού των ημερολογιακών ημερών και του έτους των 360 ημερών, βάσει επιτοκίου που ισούται με το οριακό επιτόκιο το οποίο εφαρμόζει το Ευρωσύστημα στην πιο πρόσφατη πράξη κύριας αναχρηματοδότησης.
   Άρθρο 6
   Αρμοδιότητες
   1.   Στον βαθμό που είναι αναγκαίο, η εκτελεστική επιτροπή της ΕΚΤ απευθύνει στη Lietuvos bankas οδηγίες προς περαιτέρω εξειδίκευση και εφαρμογή οποιασδήποτε διάταξης της παρούσας απόφασης και προς εξασφάλιση των κατάλληλων μέσων για την αντιμετώπιση προβλημάτων που τυχόν ανακύπτουν.
   2.   Κάθε οδηγία που εκδίδει η εκτελεστική επιτροπή βάσει της παραγράφου 1 γνωστοποιείται εγκαίρως στο διοικητικό συμβούλιο, η δε εκτελεστική επιτροπή συμμορφώνεται με κάθε σχετική απόφαση του διοικητικού συμβουλίου.
   Άρθρο 7
   Τελική διάταξη
   Η παρούσα απόφαση αρχίζει να ισχύει την 1η Ιανουαρίου 2015.

      Φρανκφούρτη, 31 Δεκεμβρίου 2014.

            Ο Πρόεδρος της ΕΚΤ

         Mario DRAGHI

      (1)  Απόφαση 2014/509/ΕΕ του Συμβουλίου, της 23ης Ιουλίου 2014, σχετικά με την υιοθέτηση του ευρώ από τη Λιθουανία την 1η Ιανουαρίου 2015 (ΕΕ L 228 της 31.7.2014, σ. 29).

      (2)  Πράξη περί των όρων προσχωρήσεως της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας και των προσαρμογών των Συνθηκών επί των οποίων βασίζεται η Ευρωπαϊκή Ένωση (ΕΕ L 236 της 23.9.2003, σ. 33).

      (3)  Απόφαση ΕΚΤ/2013/30, της 29ης Αυγούστου 2013, σχετικά με την καταβολή του κεφαλαίου της Ευρωπαϊκής Κεντρικής Τράπεζας από τις εθνικές κεντρικές τράπεζες των κρατών μελών με νόμισμα το ευρώ (ΕΕ L 16 της 21.1.2014, σ. 61).

      (4)  Απόφαση ΕΚΤ/2013/28, της 29ης Αυγούστου 2013, σχετικά με τα ποσοστά των μεριδίων συμμετοχής των εθνικών κεντρικών τραπεζών στην κλείδα κατανομής για την εγγραφή στο κεφάλαιο της Ευρωπαϊκής Κεντρικής Τράπεζας (ΕΕ L 16 της 21.1.2014, σ. 53).

      (5)  Απόφαση ΕΚΤ/2013/31, της 30ής Αυγούστου 2013, σχετικά με την καταβολή του κεφαλαίου της Ευρωπαϊκής Κεντρικής Τράπεζας από τις εθνικές κεντρικές τράπεζες εκτός ζώνης ευρώ (ΕΕ L 16 της 21.1.2014, σ. 63).

      (6)  Βλέπε υποσημείωση 4.

      (7)  Απόφαση ΕΚΤ/2013/17, της 21ης Ιουνίου 2013, σχετικά με τα ποσοστά των μεριδίων συμμετοχής των εθνικών κεντρικών τραπεζών στην κλείδα κατανομής για την εγγραφή στο κεφάλαιο της Ευρωπαϊκής Κεντρικής Τράπεζας (ΕΕ L 187 της 6.7.2013, σ. 15).

      (8)  Απόφαση ΕΚΤ/2013/26, της 29ης Αυγούστου 2013, σχετικά με τη θέσπιση των αναγκαίων μέτρων για την εισφορά στη συσσωρευμένη αξία ιδίων κεφαλαίων της Ευρωπαϊκής Κεντρικής Τράπεζας και την αναπροσαρμογή των ισοδύναμων προς τα μεταβιβασθέντα συναλλαγματικά διαθέσιμα απαιτήσεων των εθνικών κεντρικών τραπεζών (ΕΕ L 16 της 21.1.2014, σ. 47).

      (9)  Σύμφωνα με την κατευθυντήρια γραμμή ΕΚΤ/2000/15, της 3ης Νοεμβρίου 1998, όπως τροποποιήθηκε από την κατευθυντήρια γραμμή της 16ης Νοεμβρίου 2000, σχετικά με τη σύνθεση και αποτίμηση των συναλλαγματικών διαθεσίμων και τις λεπτομέρειες της αρχικής μεταβίβασής τους, το νόμισμα στο οποίο εκφράζονται οι ισοδύναμες απαιτήσεις και την απόδοσή τους (ΕΕ L 336 της 30.12.2000, σ. 114).

      (10)  Απόφαση ΕΚΤ/2004/2, της 19ης Φεβρουαρίου 2004, για τη θέσπιση του εσωτερικού κανονισμού της Ευρωπαϊκής Κεντρικής Τράπεζας, (ΕΕ L 80 της 18.3.2004, σ. 33).

      (11)  ΕΕ C 64 της 21.2.2015, σ. 5.


title: 2010/427/EE: Απόφαση του Συμβουλίου, της 26ης Ιουλίου 2010 , για τον καθορισμό της οργάνωσης και της λειτουργίας της Ευρωπαϊκής Υπηρεσίας Εξωτερικής Δράσης

text:
               3.8.2010

               EL

               Επίσημη Εφημερίδα της Ευρωπαϊκής Ένωσης

               L 201/30

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 26ης Ιουλίου 2010
   για τον καθορισμό της οργάνωσης και της λειτουργίας της Ευρωπαϊκής Υπηρεσίας Εξωτερικής Δράσης
   (2010/427/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την Ευρωπαϊκή Ένωση, και ιδίως το άρθρο 27 παράγραφος 3,
   την κοινή πρόταση της ύπατης εκπροσώπου της Ένωσης για θέματα εξωτερικής πολιτικής και πολιτικής ασφάλειας («ύπατη εκπρόσωπος»),
   τη γνώμη του Ευρωπαϊκού Κοινοβουλίου,
   την έγκριση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Σκοπός της παρούσας απόφασης είναι ο καθορισμός της οργάνωσης και της λειτουργίας της Ευρωπαϊκής Υπηρεσίας Εξωτερικής Δράσης («ΕΥΕΔ»), λειτουργικά αυτόνομου φορέα της Ένωσης υπό την εξουσία του ύπατου εκπροσώπου, που συνεστήθη βάσει του άρθρου 27 παράγραφος 3 της συνθήκης για την Ευρωπαϊκή Ένωση («ΣΕΕ») όπως τροποποιήθηκε από τη συνθήκη της Λισσαβόνας. Η παρούσα απόφαση, και ιδίως η μνεία του όρου «ύπατος εκπρόσωπος», θα ερμηνευτεί σύμφωνα με τα επιμέρους καθήκοντα που έχει αναλάβει να εκτελεί δυνάμει του άρθρου 18 της ΣΕΕ.

               (2)

               Σύμφωνα με το άρθρο 21 παράγραφος 3 δεύτερο εδάφιο της ΣΕΕ, η Ένωση μεριμνά για τη συνοχή μεταξύ των διαφόρων τομέων της εξωτερικής της δράσης και μεταξύ αυτών και των άλλων πολιτικών της. Το Συμβούλιο και η Επιτροπή, επικουρούμενοι από τον ύπατο εκπρόσωπο, θα εξασφαλίζουν αυτή τη συνοχή και θα συνεργάζονται για τον σκοπό αυτόν.

               (3)

               Η ΕΥΕΔ θα υποστηρίζει τον ύπατο εκπρόσωπο, ο οποίος είναι επίσης αντιπρόεδρος της Επιτροπής και πρόεδρος του Συμβουλίου Εξωτερικών Υποθέσεων, στο πλαίσιο της επιτέλεσης των καθηκόντων του για την άσκηση της κοινής εξωτερικής πολιτικής και πολιτικής ασφάλειας («ΚΕΠΠΑ») της Ένωσης και την εξασφάλιση της συνοχής της εξωτερικής δράσης της Ένωσης, όπως περιγράφεται κυρίως στα άρθρα 18 και 27 της ΣΕΕ. Η ΕΥΕΔ θα υποστηρίζει τον ύπατο εκπρόσωπο στην ιδιότητά του ως προέδρου του Συμβουλίου Εξωτερικών Υποθέσεων, χωρίς να θίγονται τα συνήθη καθήκοντα της γενικής γραμματείας του Συμβουλίου. Η ΕΥΕΔ θα υποστηρίζει επίσης τον ύπατο εκπρόσωπο στην ιδιότητά του ως αντιπροέδρου της Επιτροπής, όσον αφορά τις ευθύνες του στο πλαίσιο της Επιτροπής για τις αντίστοιχες ευθύνες που του εμπίπτουν στον τομέα των εξωτερικών σχέσεων και τον συντονισμό άλλων πτυχών της εξωτερικής δράσης της Ένωσης, χωρίς να θίγονται τα συνήθη καθήκοντα των υπηρεσιών της Επιτροπής.

               (4)

               Η ΕΥΕΔ, στο πλαίσιο της συμβολής της στα προγράμματα εξωτερικής συνεργασίας της Ένωσης, θα πρέπει να μεριμνά ώστε τα προγράμματα να ανταποκρίνονται στους στόχους της εξωτερικής δράσης όπως εκτίθενται στο άρθρο 21 της ΣΕΕ, και ιδίως στην παράγραφο 2 στοιχείο δ), και να τηρούν τους στόχους της αναπτυξιακής πολιτικής της Ένωσης σύμφωνα με το άρθρο 208 της συνθήκης για τη λειτουργία της Ευρωπαϊκής Ένωσης («ΣΛΕΕ»). Στη συνάρτηση αυτή, η ΕΥΕΔ θα πρέπει επίσης να προωθεί την εκπλήρωση των στόχων της ευρωπαϊκής κοινής αντίληψης για την ανάπτυξη (1) και της ευρωπαϊκής κοινής αντίληψης για την ανθρωπιστική βοήθεια (2).

               (5)

               Από τη συνθήκη της Λισσαβόνας προκύπτει ότι, για την εφαρμογή των διατάξεών της, η ΕΥΕΔ πρέπει να καταστεί επιχειρησιακή το συντομότερο δυνατόν μετά την έναρξη ισχύος αυτής της συνθήκης.

               (6)

               Το Ευρωπαϊκό Κοινοβούλιο θα ασκεί πλήρως τον ρόλο του στην εξωτερική δράση της Ένωσης, συμπεριλαμβανομένων των καθηκόντων του περί πολιτικού ελέγχου, όπως προβλέπονται στο άρθρο 14 παράγραφος 1 της ΣΕΕ, καθώς και για τα νομοθετικά και δημοσιονομικά θέματα, όπως καθορίζονται στις συνθήκες. Επιπλέον, σύμφωνα με το άρθρο 36 της ΣΕΕ, ο ύπατος εκπρόσωπος θα διαβουλεύεται τακτικά με το Ευρωπαϊκό Κοινοβούλιο σχετικά με τις κύριες πτυχές και τις βασικές επιλογές της ΚΕΠΠΑ και θα μεριμνά ώστε να λαμβάνονται δεόντως υπόψη οι απόψεις του Ευρωπαϊκού Κοινοβουλίου. Η ΕΥΕΔ θα επικουρεί τον ύπατο εκπρόσωπο εν προκειμένω. Θα πρέπει να προβλεφθούν ειδικές ρυθμίσεις για την πρόσβαση των μελών του Ευρωπαϊκού Κοινοβουλίου σε διαβαθμισμένα έγγραφα και πληροφορίες στον τομέα της ΚΕΠΠΑ. Έως ότου εκδοθούν οι εν λόγω ρυθμίσεις, θα εφαρμόζονται οι ισχύουσες διατάξεις της διοργανικής συμφωνίας, της 20ής Νοεμβρίου 2002, μεταξύ του Ευρωπαϊκού Κοινοβουλίου και του Συμβουλίου σχετικά με την πρόσβαση του Ευρωπαϊκού Κοινοβουλίου σε ευαίσθητες πληροφορίες του Συμβουλίου στον τομέα της πολιτικής ασφάλειας και άμυνας (3).

               (7)

               Ο ύπατος εκπρόσωπος, ή ο αντιπρόσωπός του, θα πρέπει να ασκεί έναντι του Ευρωπαϊκού Οργανισμού Άμυνας (4), του δορυφορικού κέντρου της Ευρωπαϊκής Ένωσης (5), του Ινστιτούτου Μελετών της Ευρωπαϊκής Ένωσης για Θέματα Ασφάλειας (6) και της Ευρωπαϊκής Ακαδημίας Ασφάλειας και Άμυνας (7) τα καθήκοντα που προβλέπονται στις αντίστοιχες ιδρυτικές τους πράξεις. Η ΕΥΕΔ θα πρέπει να παρέχει σε αυτές τις οντότητες την υποστήριξη που παρέχει επί του παρόντος η γενική γραμματεία του Συμβουλίου.

               (8)

               Θα πρέπει να θεσπιστούν διατάξεις σχετικά με το προσωπικό της ΕΥΕΔ και την πρόσληψή του, εφόσον οι εν λόγω διατάξεις είναι αναγκαίες για τον καθορισμό της οργάνωσης και της λειτουργίας της ΕΥΕΔ. Παράλληλα, θα πρέπει να επέλθουν οι απαραίτητες τροποποιήσεις, σύμφωνα με το άρθρο 336 της ΣΛΕΕ, στον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων («κανονισμός υπηρεσιακής κατάστασης») και στο καθεστώς που εφαρμόζεται στο λοιπό προσωπικό των Κοινοτήτων αυτών (8) («ΚΛΠ»), με την επιφύλαξη του άρθρου 298 της ΣΛΕΕ. Για θέματα που αφορούν το προσωπικό της, η ΕΥΕΔ θα πρέπει να αντιμετωπίζεται ως θεσμικό όργανο κατά την έννοια του κανονισμού υπηρεσιακής κατάστασης και του ΚΛΠ. Ο ύπατος εκπρόσωπος θα είναι η αρμόδια για τους διορισμούς αρχή έναντι τόσο των υπαλλήλων για τους οποίους ισχύει ο κανονισμός υπηρεσιακής κατάστασης όσο και έναντι του λοιπού προσωπικού για το οποίο ισχύει το ΚΛΠ. Ο αριθμός των υπαλλήλων και του λοιπού προσωπικού της ΕΥΕΔ θα αποφασίζεται κατ’ έτος στο πλαίσιο της διαδικασίας του προϋπολογισμού και θα απεικονίζεται στον πίνακα προσωπικού.

               (9)

               Το προσωπικό της ΕΥΕΔ θα πρέπει να εκτελεί τα καθήκοντά του και να συμπεριφέρεται με αποκλειστικό γνώμονα το συμφέρον της Ένωσης.

               (10)

               Οι προσλήψεις θα πρέπει να πραγματοποιούνται βάσει προσόντων, ενώ παράλληλα θα εξασφαλίζεται η δέουσα γεωγραφική ισορροπία και ισόρροπη εκπροσώπηση των φύλων. Το προσωπικό της ΕΥΕΔ θα πρέπει να απαρτίζεται από σημαντικό αριθμό υπηκόων όλων των κρατών μελών. Η αναθεώρηση που προβλέπεται το 2013 θα πρέπει επίσης να καλύπτει το θέμα αυτό, συμπεριλαμβανομένων, κατά περίπτωση, εισηγήσεων για πρόσθετα ειδικά μέτρα προς διόρθωση πιθανών ανισοτήτων.

               (11)

               Σύμφωνα με το άρθρο 27 παράγραφος 3 της ΣΕΕ, η ΕΥΕΔ θα απαρτίζεται από υπαλλήλους της γενικής γραμματείας του Συμβουλίου και της Επιτροπής, καθώς και από προσωπικό των διπλωματικών υπηρεσιών των κρατών μελών. Για τον σκοπό αυτόν, οι σχετικές υπηρεσίες και λειτουργίες της γενικής γραμματείας του Συμβουλίου και της Επιτροπής θα μεταφερθούν στην ΕΥΕΔ, μαζί με τους μόνιμους και έκτακτους υπαλλήλους που καλύπτουν θέσεις των εν λόγω υπηρεσιών ή λειτουργιών. Πριν από την 1η Ιουλίου 2013, η ΕΥΕΔ θα προσλαμβάνει υπαλλήλους προερχόμενους αποκλειστικά από τη γενική γραμματεία του Συμβουλίου και την Επιτροπή καθώς και προσωπικό των διπλωματικών υπηρεσιών των κρατών μελών. Μετά την ημερομηνία αυτή, όλοι οι υπάλληλοι και το λοιπό προσωπικό της Ευρωπαϊκής Ένωσης θα μπορούν να υποβάλουν υποψηφιότητα για την πλήρωση κενών θέσεων στην ΕΥΕΔ.

               (12)

               Η ΕΥΕΔ μπορεί, σε συγκεκριμένες περιπτώσεις, να χρησιμοποιεί ειδικούς αποσπασμένους εθνικούς εμπειρογνώμονες («ΑΕΕ»), οι οποίοι θα τίθενται υπό την εξουσία του ύπατου εκπροσώπου. Οι ΑΕΕ σε θέσεις της ΕΥΕΔ δεν θα υπολογίζονται στο ένα τρίτο του όλου προσωπικού της ΕΥΕΔ σε διοικητικό επίπεδο («AD») το οποίο θα αντιπροσωπεύει το προσωπικό που θα προέρχεται από κράτη μέλη, όταν η ΕΥΕΔ θα έχει στελεχωθεί πλήρως. Η μετάθεσή τους κατά τη φάση της σύστασης της ΕΥΕΔ δεν θα είναι αυτόματη αλλά θα γίνεται με την έγκριση των αρχών των κρατών μελών καταγωγής. Μέχρι την ημερομηνία λήξης της σύμβασης ενός ΑΕΕ που μετατέθηκε στην ΕΥΕΔ σύμφωνα με το άρθρο7, η αντίστοιχη λειτουργία θα μετατρέπεται σε θέση έκτακτου υπαλλήλου σε περιπτώσεις όπου η λειτουργία που επιτελεί ο ΑΕΕ αντιστοιχεί σε καθήκοντα τα οποία συνήθως επιτελεί προσωπικό επιπέδου AD, υπό την προϋπόθεση ότι η απαραίτητη θέση προβλέπεται στον πίνακα προσωπικού.

               (13)

               Η Επιτροπή και η ΕΥΕΔ θα συμφωνούν τους λεπτομερείς κανόνες που αφορούν την έκδοση οδηγιών της Επιτροπής προς τις αντιπροσωπείες. Οι κανόνες αυτοί θα πρέπει να προβλέπουν ιδίως ότι όταν η Επιτροπή εκδίδει οδηγίες για τις αντιπροσωπείες, ταυτόχρονα διαβιβάζει αντίγραφό τους στον επικεφαλής της αντιπροσωπείας και στην κεντρική διοίκηση της ΕΥΕΔ.

               (14)

               Ο κανονισμός (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (9) (ο «δημοσιονομικός κανονισμός») θα πρέπει να τροποποιηθεί προκειμένου να συμπεριληφθεί η ΕΥΕΔ στο άρθρο 1 αυτού, με ειδικό τμήμα στον προϋπολογισμό της Ένωσης. Σύμφωνα με τους κανόνες που εφαρμόζονται και με βάση τα ισχύοντα για τα υπόλοιπα θεσμικά όργανα, ένα μέρος της ετήσιας έκθεσης του Ελεγκτικού Συνεδρίου θα αφορά και την ΕΥΕΔ, ενώ η ΕΥΕΔ θα καλείται να ανταποκριθεί στις σχετικές εκθέσεις. Η ΕΥΕΔ θα υπόκειται στις διαδικασίες απαλλαγής, όπως προβλέπεται στο άρθρο 319 της ΣΛΕΕ και στα άρθρα 145 έως 147 του δημοσιονομικού κανονισμού. Ο ύπατος εκπρόσωπος θα υποβάλει στο Ευρωπαϊκό Κοινοβούλιο κάθε αναγκαία υποστήριξη προς άσκηση των δικαιωμάτων του ως αρμόδιας για τη χορήγηση απαλλαγής αρχή. Η εκτέλεση του προϋπολογισμού λειτουργίας θα αποτελεί ευθύνη της Επιτροπής σύμφωνα με το άρθρο 317 της ΣΛΕΕ. Οι αποφάσεις που έχουν δημοσιονομικό αντίκτυπο θα σέβονται τις ευθύνες που καθορίζονται στον τίτλο IV του δημοσιονομικού κανονισμού, ειδικότερα στα άρθρα 64 έως 68 για τις ευθύνες των δημοσιονομικών παραγόντων και στο άρθρο 75 για τις πράξεις δαπανών.

               (15)

               Η σύσταση της ΕΥΕΔ θα πρέπει να εδράζεται στην αρχή της σχέσης κόστους-αποτελεσματικότητας με στόχο την ουδετερότητα του προϋπολογισμού. Προς τούτο, θα πρέπει να χρησιμοποιηθούν μεταβατικές ρυθμίσεις και σταδιακή ενίσχυση των ικανοτήτων. Θα πρέπει να αποφευχθούν περιττές επικαλύψεις καθηκόντων και πόρων με άλλες δομές. Θα πρέπει να αξιοποιηθούν όλες οι δυνατότητες εξορθολογισμού.
               Επιπλέον, θα χρειαστούν ορισμένες πρόσθετες θέσεις για έκτακτο προσωπικό των κρατών μελών, οι οποίες θα πρέπει να χρηματοδοτηθούν εντός των πλαισίων του υφιστάμενου πολυετούς δημοσιονομικού πλαισίου.

               (16)

               Θα πρέπει να θεσπισθούν κανόνες που να καλύπτουν τις δραστηριότητες της ΕΥΕΔ και του προσωπικού της όσον αφορά την ασφάλεια, την προστασία των διαβαθμισμένων πληροφοριών και τη διαφάνεια.

               (17)

               Υπενθυμίζεται ότι το πρωτόκολλο περί των προνομίων και ασυλιών της Ευρωπαϊκής Ένωσης θα ισχύει για την ΕΥΕΔ, τους υπαλλήλους και το λοιπό προσωπικό της, για τους οποίους ισχύει είτε ο κανονισμός υπηρεσιακής κατάστασης είτε το ΚΛΠ.

               (18)

               Η Ευρωπαϊκή Ένωση και η Ευρωπαϊκή Κοινότητα Ατομικής Ενέργειας εξακολουθούν να εξυπηρετούνται από ενιαίο θεσμικό πλαίσιο. Είναι, ως εκ τούτου, ουσιαστικής σημασίας να εξασφαλισθεί συνοχή μεταξύ των εξωτερικών σχέσεων αμφοτέρων και να επιτραπεί στις αντιπροσωπείες της Ένωσης να αναλάβουν την εκπροσώπηση της Ευρωπαϊκής Κοινότητας Ατομικής Ενέργειας σε τρίτες χώρες και διεθνείς οργανισμούς.

               (19)

               Ο ύπατος εκπρόσωπος θα πρέπει, έως τα μέσα του 2013, να προβεί σε επανεξέταση της οργάνωσης και της λειτουργίας της ΕΥΕΔ, η οποία θα συνοδεύεται, εφόσον χρειαστεί, από προτάσεις αναθεώρησης της παρούσας απόφασης. Η αναθεώρηση θα πρέπει να έχει εκδοθεί έως τις αρχές του 2014 το αργότερο,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Μορφή και πεδίο εφαρμογής
   1.   Η παρούσα απόφαση καθορίζει την οργάνωση και τη λειτουργία της Ευρωπαϊκής Υπηρεσίας Εξωτερικής Δράσης («ΕΥΕΔ»).
   2.   Η ΕΥΕΔ, η οποία έχει την έδρα της στις Βρυξέλλες, είναι λειτουργικά αυτόνομος φορέας της Ευρωπαϊκής Ένωσης, χωριστός από τη γενική γραμματεία του Συμβουλίου και από την Επιτροπή, και διαθέτει την ικανότητα δικαίου που είναι απαραίτητη για την εκτέλεση των καθηκόντων της και την επίτευξη των στόχων της.
   3.   Η ΕΥΕΔ τίθεται υπό την εξουσία του ύπατου εκπροσώπου της Ένωσης για θέματα εξωτερικής πολιτικής και πολιτικής ασφάλειας («ύπατος εκπρόσωπος»).
   4.   Η ΕΥΕΔ αποτελείται από κεντρική διοίκηση και από τις αντιπροσωπείες της Ένωσης σε τρίτες χώρες και διεθνείς οργανισμούς.
   Άρθρο 2
   Καθήκοντα
   1.   Η ΕΥΕΔ υποστηρίζει τον ύπατο εκπρόσωπο στην επιτέλεση των καθηκόντων του, όπως περιγράφονται κυρίως στα άρθρα 18 και 27 της ΣΕΕ:

               —

               στην επιτέλεση των καθηκόντων του για την άσκηση της κοινής εξωτερικής πολιτικής και πολιτικής ασφάλειας («ΚΕΠΠΑ») της Ευρωπαϊκής Ένωσης, συμπεριλαμβανομένης της κοινής πολιτικής ασφάλειας και άμυνας («ΚΠΑΑ»), τη συμβολή του με την υποβολή προτάσεων στη χάραξη αυτής της πολιτικής την οποία εκτελεί ως εντολοδόχος του Συμβουλίου, και την εξασφάλιση της συνοχής της εξωτερικής δράσης της Ένωσης,

               —

               στην ιδιότητά του ως προέδρου του Συμβουλίου Εξωτερικών Υποθέσεων, χωρίς να θίγονται τα συνήθη καθήκοντα της γενικής γραμματείας του Συμβουλίου,

               —

               στην ιδιότητά του ως αντιπροέδρου της Επιτροπής, προκειμένου να ασκεί στο πλαίσιο της Επιτροπής τις αντίστοιχες ευθύνες που του εμπίπτουν στον τομέα των εξωτερικών σχέσεων και να συντονίζει τις άλλες πτυχές της εξωτερικής δράσης της Ένωσης, χωρίς να θίγονται τα συνήθη καθήκοντα των υπηρεσιών της Επιτροπής.

         2.   Η ΕΥΕΔ επικουρεί τον πρόεδρο του Ευρωπαϊκού Συμβουλίου, τον πρόεδρο της Επιτροπής και την Επιτροπή κατά την άσκηση των αντίστοιχων καθηκόντων τους στον τομέα των εξωτερικών σχέσεων.
   Άρθρο 3
   Συνεργασία
   1.   Η ΕΥΕΔ υποστηρίζει τις διπλωματικές υπηρεσίες των κρατών μελών καθώς και τη γενική γραμματεία του Συμβουλίου και τις υπηρεσίες της Επιτροπής, και συνεργάζεται μαζί τους, προκειμένου να εξασφαλίζει τη συνοχή μεταξύ των διαφόρων τομέων της εξωτερικής δράσης της Ένωσης και μεταξύ αυτών των τομέων και των άλλων πολιτικών της.
   2.   Η ΕΥΕΔ και οι υπηρεσίες της Επιτροπής διαβουλεύονται μεταξύ τους για όλα τα θέματα που αφορούν την εξωτερική δράση της Ένωσης κατά την άσκηση των αντίστοιχων καθηκόντων τους, εκτός από θέματα υπαγόμενα στην ΚΠΑΑ. Η ΕΥΕΔ συμμετέχει στις προπαρασκευαστικές εργασίες και διαδικασίες σχετικά με τις πράξεις που θα εκπονεί η Επιτροπή σε αυτόν τον τομέα.
   Η παρούσα παράγραφος εφαρμόζεται σύμφωνα με το κεφάλαιο 1 του τίτλου V της ΣΕΕ και το άρθρο 205 της ΣΛΕΕ.
   3.   Η ΕΥΕΔ μπορεί να συνομολογεί διευθετήσεις υπηρεσιακού επιπέδου με τις αρμόδιες υπηρεσίες της γενικής γραμματείας του Συμβουλίου, την Επιτροπή ή άλλους οργανισμούς ή διοργανικούς φορείς της Ένωσης.
   4.   Η ΕΥΕΔ επεκτείνει δεόντως την υποστήριξη και συνεργασία στα άλλα θεσμικά και λοιπά όργανα της Ένωσης, ιδίως στο Ευρωπαϊκό Κοινοβούλιο. Η ΕΥΕΔ μπορεί επίσης να αξιοποιεί την υποστήριξη και τη συνεργασία αυτών των θεσμικών και λοιπών οργάνων, συμπεριλαμβανομένων των οργανισμών, ανάλογα με την περίπτωση. Ο εσωτερικός ελεγκτής της ΕΥΕΔ θα συνεργάζεται με τον εσωτερικό ελεγκτή της Επιτροπής ώστε να εξασφαλίζεται η συνοχή της πολιτικής λογιστικού ελέγχου, με ειδική μνεία της ευθύνης της Επιτροπής για τις λειτουργικές δαπάνες. Επιπλέον, η ΕΥΕΔ συνεργάζεται με την Ευρωπαϊκή Υπηρεσία Καταπολέμησης της Απάτης (OLAF) σύμφωνα με τον κανονισμό (ΕΚ) αριθ. 1073/1999 (10). Εν προκειμένω, εκδίδει, αμελλητί, την απόφαση που απαιτείται δυνάμει του εν λόγω κανονισμού σχετικά με τους όρους και τις λεπτομέρειες των εσωτερικών ερευνών. Σύμφωνα με τα προβλεπόμενα στον εν λόγω κανονισμό, τόσο τα κράτη μέλη, σύμφωνα με τις εθνικές τους διατάξεις, όσο και τα θεσμικά όργανα παρέχουν στους υπαλλήλους της OLAF την αναγκαία υποστήριξη για την επιτέλεση των καθηκόντων τους.
   Άρθρο 4
   Κεντρική διοίκηση της ΕΥΕΔ
   1.   Τη διαχείριση της ΕΥΕΔ ασκεί εκτελεστικός γενικός γραμματέας, ο οποίος θα ενεργεί υπό την εξουσία του ύπατου εκπροσώπου. Ο εκτελεστικός γενικός γραμματέας λαμβάνει όλα τα απαραίτητα μέτρα για να εξασφαλίζει την ομαλή λειτουργία της ΕΥΕΔ, συμπεριλαμβανομένης της διοικητικής και δημοσιονομικής διαχείρισής της. Ο εκτελεστικός γενικός γραμματέας μεριμνά για τον ουσιαστικό συντονισμό μεταξύ όλων των υπηρεσιών της κεντρικής διοίκησης, καθώς και με τις αντιπροσωπείες της Ένωσης.
   2.   Ο εκτελεστικός γενικός γραμματέας επικουρείται από δύο αναπληρωτές γενικούς γραμματείς.
   3.   Η κεντρική διοίκηση της ΕΥΕΔ αποτελείται οργανωτικά από γενικές διευθύνσεις.

               α)

               Οι εν λόγω γενικές διευθύνσεις περιλαμβάνουν ιδίως:

                           —

                           διάφορες γενικές διευθύνσεις που περιλαμβάνουν γεωγραφικές μονάδες οι οποίες καλύπτουν όλες τις χώρες και τις περιφέρειες του κόσμου, καθώς και πολυμερείς και θεματικές μονάδες. Οι υπηρεσίες αυτές συντονίζονται, ανάλογα με τις ανάγκες, με τη γενική γραμματεία του Συμβουλίου και με τις αρμόδιες υπηρεσίες της Επιτροπής,

                           —

                           μία γενική διεύθυνση για θέματα διοίκησης, στελέχωσης, προϋπολογισμού, ασφάλειας και επικοινωνίας και πληροφοριακών συστημάτων στο πλαίσιο της ΕΥΕΔ, υπό τη διαχείριση του εκτελεστικού γενικού γραμματέα. Ο ύπατος εκπρόσωπος διορίζει, σύμφωνα με τους συνήθεις κανόνες πρόσληψης, γενικό διευθυντή για τον προϋπολογισμό και τη διοίκηση που ενεργεί υπό την εξουσία του ύπατου εκπροσώπου Ο γενικός διευθυντής είναι υπεύθυνος έναντι του ύπατου εκπροσώπου για θέματα διοικητικής και εσωτερικής δημοσιονομικής διαχείρισης της ΕΥΕΔ. Τηρεί τις ίδιες γραμμές του προϋπολογισμού και τους διοικητικούς κανόνες που εφαρμόζονται στο σκέλος του τμήματος ΙΙΙ του προϋπολογισμού της Ένωσης που εμπίπτει στον τίτλο 5 του πολυετούς δημοσιονομικού πλαισίου,

                           —

                           τη διεύθυνση διαχείρισης κρίσεων και σχεδιασμού, τη μη στρατιωτική δυνατότητα σχεδιασμού και διεξαγωγής επιχειρήσεων, το στρατιωτικό επιτελείο της Ευρωπαϊκής Ένωσης και το κέντρο επιχειρήσεων της Ευρωπαϊκής Ένωσης, ευρισκόμενα υπό την άμεση εξουσία και ευθύνη του ύπατου εκπροσώπου τον οποίο επικουρούν στο έργο της άσκησης της ΚΕΠΠΑ της Ένωσης, σύμφωνα με τις διατάξεις της Συνθήκης, τηρουμένων, σύμφωνα με το άρθρο 40 της ΣΕΕ, των λοιπών αρμοδιοτήτων της Ένωσης.

                     Οι ιδιομορφίες αυτών των δομών, καθώς και οι ιδιαιτερότητες των λειτουργιών τους, των προσλήψεων και του καθεστώτος του προσωπικού, είναι σεβαστές.
               Εξασφαλίζεται πλήρης συντονισμός μεταξύ όλων των δομών της ΕΥΕΔ.

               β)

               Η κεντρική διοίκηση της ΕΥΕΔ περιλαμβάνει επίσης:

                           —

                           τμήμα στρατηγικού σχεδιασμού της πολιτικής,

                           —

                           νομικό τμήμα υπό τη διοικητική εξουσία του εκτελεστικού γενικού γραμματέα, το οποίο συνεργάζεται στενά με τις νομικές υπηρεσίες του Συμβουλίου και της Επιτροπής,

                           —

                           τμήματα για τις διοργανικές σχέσεις, την πληροφόρηση και τη δημόσια διπλωματία, τους εσωτερικούς λογιστικούς ελέγχους και τις επιθεωρήσεις, και την προστασία των δεδομένων προσωπικού χαρακτήρα.

         4.   Ο ύπατος εκπρόσωπος διορίζει τους προέδρους των προπαρασκευαστικών οργάνων του Συμβουλίου των οποίων προεδρεύει αντιπρόσωπος του ύπατου εκπροσώπου, καθώς και τον πρόεδρο της Επιτροπής Πολιτικής και Ασφάλειας, σύμφωνα με τους λεπτομερείς κανόνες που περιέχονται στο παράρτημα ΙΙ της απόφασης 2009/908/ΕΕ του Συμβουλίου, της 1ης Δεκεμβρίου 2009, για τη θέσπιση μέτρων εφαρμογής της απόφασης του Ευρωπαϊκού Συμβουλίου σχετικά με την άσκηση της προεδρίας του Συμβουλίου και σχετικά με την προεδρία των προπαρασκευαστικών οργάνων του Συμβουλίου (11).
   5.   Ο ύπατος εκπρόσωπος και η ΕΥΕΔ επικουρούνται, εφόσον συντρέχει λόγος, από τη γενική γραμματεία του Συμβουλίου και τις αρμόδιες υπηρεσίες της Επιτροπής. Διευθετήσεις υπηρεσιακού επιπέδου μπορούν να εκπονούνται γι’ αυτόν τον σκοπό από την ΕΥΕΔ, τη γενική γραμματεία του Συμβουλίου και τις αρμόδιες υπηρεσίες της Επιτροπής.
   Άρθρο 5
   Αντιπροσωπείες της Ένωσης
   1.   Η απόφαση για το άνοιγμα ή το κλείσιμο αντιπροσωπείας εκδίδεται από τον ύπατο εκπρόσωπο, σε συμφωνία με το Συμβούλιο και την Επιτροπή.
   2.   Κάθε αντιπροσωπεία της Ένωσης τίθεται υπό την εξουσία ενός επικεφαλής αντιπροσωπείας.
   Ο επικεφαλής αντιπροσωπείας έχει υπό την εξουσία του όλο το προσωπικό της αντιπροσωπείας, ανεξαρτήτως του καθεστώτος του, και όλες τις δραστηριότητές της. Είναι υπόλογος έναντι του ύπατου εκπροσώπου για τη γενική διαχείριση των εργασιών της αντιπροσωπείας και για την εξασφάλιση του συντονισμού όλων των δράσεων της Ένωσης.
   Το προσωπικό των αντιπροσωπειών περιλαμβάνει προσωπικό της ΕΥΕΔ και, εφόσον είναι απαραίτητο για την εκτέλεση του προϋπολογισμού της Ένωσης και των πολιτικών της Ένωσης πλην όσων υπάγονται στην ΕΥΕΔ, προσωπικό της Επιτροπής.
   3.   Ο επικεφαλής αντιπροσωπείας λαμβάνει οδηγίες από τον ύπατο εκπρόσωπο και την ΕΥΕΔ και είναι υπεύθυνος για την εκτέλεσή τους.
   Στους τομείς όπου η Επιτροπή ασκεί τις εξουσίες που της έχουν δοθεί από τις Συνθήκες, η Επιτροπή δύναται, βάσει του άρθρου 221 παράγραφος 2 της ΣΛΕΕ, να εκδίδει επίσης οδηγίες προς τις αντιπροσωπείες, οι οποίες εκτελούνται υπό τη γενική ευθύνη του επικεφαλής της αντιπροσωπείας.
   4.   Ο επικεφαλής αντιπροσωπείας εκτελεί τις λειτουργικές δαπάνες σε σχέση με τα σχέδια της Ένωσης στην αντίστοιχη τρίτη χώρα, όπου έχουν μεταβιβασθεί δευτερευόντως από την Επιτροπή, σύμφωνα με τον δημοσιονομικό κανονισμό.
   5.   Η λειτουργία κάθε αντιπροσωπείας αξιολογείται κατά περιόδους από τον εκτελεστικό γενικό γραμματέα της ΕΥΕΔ. Η αξιολόγηση περιλαμβάνει οικονομικούς και διοικητικούς ελέγχους. Για τον σκοπό αυτό, ο εκτελεστικός γενικός γραμματέας της ΕΥΕΔ μπορεί να ζητεί τη συνδρομή των αρμόδιων υπηρεσιών της Επιτροπής. Πέραν των εσωτερικών μέτρων της ΕΥΕΔ, η OLAF ασκεί τις εξουσίες της, κυρίως μέσω της λήψης μέτρων για την καταπολέμηση της απάτης, σύμφωνα με τον κανονισμό (ΕΚ) αριθ. 1073/1999.
   6.   Ο ύπατος εκπρόσωπος συμφωνεί τις απαραίτητες διευθετήσεις με την αντίστοιχη χώρα υποδοχής, διεθνή οργανισμό ή τρίτη χώρα. Ειδικότερα, ο ύπατος εκπρόσωπος λαμβάνει τα απαραίτητα μέτρα για να εξασφαλίσει ότι τα κράτη υποδοχής χορηγούν στις αντιπροσωπείες της Ένωσης, στο προσωπικό τους και στα περιουσιακά στοιχεία τους προνόμια και ασυλίες που ισοδυναμούν προς τα αναφερόμενα στη Σύμβαση της Βιέννης της 18ης Απριλίου 1961 περί των διπλωματικών σχέσεων.
   7.   Οι αντιπροσωπείες της Ένωσης πρέπει να διαθέτουν την ικανότητα να ανταποκρίνονται στις ανάγκες άλλων θεσμικών οργάνων της Ένωσης, ιδίως του Ευρωπαϊκού Κοινοβουλίου, κατά τις επαφές τους με τους διεθνείς οργανισμούς ή τις τρίτες χώρες στους οποίους οι αντιπροσωπείες είναι διαπιστευμένες.
   8.   Ο επικεφαλής αντιπροσωπείας έχει την εξουσία να εκπροσωπεί την Ένωση στη χώρα όπου είναι διαπιστευμένη η αντιπροσωπεία, ειδικότερα να συνάπτει συμβάσεις και να παρίσταται ενώπιον δικαστηρίου.
   9.   Οι αντιπροσωπείες της Ένωσης πρέπει να συνεργάζονται στενά και να ανταλλάσσουν πληροφορίες με τις διπλωματικές υπηρεσίες των κρατών μελών.
   10.   Οι αντιπροσωπείες της Ένωσης, ενεργώντας σύμφωνα με το άρθρο 35 τρίτο εδάφιο της ΣΕΕ και κατόπιν αιτήσεως των κρατών μελών, υποστηρίζουν τα κράτη μέλη στο πλαίσιο των διπλωματικών τους σχέσεων και του ρόλου τους στην παροχή προξενικής προστασίας σε πολίτες της Ένωσης σε τρίτες χώρες, υπό καθεστώς ατέλειας.
   Άρθρο 6
   Προσωπικό
   1.   Το παρόν άρθρο, πλην της παραγράφου 3, εφαρμόζεται με την επιφύλαξη του κανονισμού υπηρεσιακής κατάστασης των υπαλλήλων των Ευρωπαϊκών Κοινοτήτων («κανονισμός υπηρεσιακής κατάστασης») και του καθεστώτος που εφαρμόζεται στο λοιπό προσωπικό των Κοινοτήτων αυτών («ΚΛΠ»), συμπεριλαμβανομένων των τροποποιήσεων που επήλθαν στους κανόνες αυτούς, σύμφωνα με το άρθρο 336 της ΣΛΕΕ, προκειμένου να προσαρμοσθούν στις ανάγκες της ΕΥΕΔ.
   2.   Η ΕΥΕΔ περιλαμβάνει υπαλλήλους και λοιπό προσωπικό της Ευρωπαϊκής Ένωσης, καθώς και προσωπικό από τις διπλωματικές υπηρεσίες των κρατών μελών διορισμένο ως έκτακτο προσωπικό.
   Ο κανονισμός υπηρεσιακής κατάστασης και το ΚΛΠ εφαρμόζονται στο προσωπικό.
   3.   Εφόσον παρίσταται ανάγκη, η ΕΥΕΔ μπορεί, σε ειδικές περιπτώσεις, να προσφεύγει σε περιορισμένο αριθμό ειδικών αποσπασμένων εθνικών εμπειρογνωμόνων (ΑΕΕ).
   Ο ύπατος εκπρόσωπος θεσπίζει κανόνες, ισοδύναμους με τους κανόνες που καθορίζονται στην απόφαση 2003/479/ΕΚ του Συμβουλίου, της 16ης Ιουνίου 2003, για το καθεστώς που εφαρμόζεται στους αποσπασμένους στη γενική γραμματεία του Συμβουλίου εθνικούς εμπειρογνώμονες και στρατιωτικούς των κρατών μελών (12), δυνάμει των οποίων οι ΑΕΕ τίθενται στη διάθεση της ΕΥΕΔ προκειμένου να παρέχουν ειδική εμπειρογνωμοσύνη.
   4.   Το προσωπικό της ΕΥΕΔ εκτελεί τα καθήκοντά του και συμπεριφέρεται με αποκλειστικό γνώμονα τα συμφέροντα της Ένωσης. Με την επιφύλαξη του άρθρου 2 παράγραφος 1 τρίτη περίπτωση, του άρθρου 2 παράγραφος 2 και του άρθρου 5 παράγραφος 3, δεν επιζητεί ούτε δέχεται υποδείξεις από οποιαδήποτε κυβέρνηση, αρχή, οργάνωση ή πρόσωπο εκτός της ΕΥΕΔ ή από οποιονδήποτε φορέα ή πρόσωπο εκτός του ύπατου εκπροσώπου. Σύμφωνα με το άρθρο 11 δεύτερη παράγραφος του κανονισμού υπηρεσιακής κατάστασης, το προσωπικό της ΕΥΕΔ δεν δύναται να δέχεται πληρωμή οιασδήποτε φύσεως από οιαδήποτε άλλη πηγή εκτός της ΕΥΕΔ.
   5.   Οι εξουσίες που παρέχονται στην αρμόδια για τους διορισμούς αρχή από τον κανονισμό υπηρεσιακής κατάστασης και στην αρμόδια αρχή για τη σύναψη συμβάσεων από το ΚΛΠ ανατίθενται στον ύπατο εκπρόσωπο, ο οποίος δύναται να μεταβιβάζει τις εξουσίες αυτές στο εσωτερικό της ΕΥΕΔ.
   6.   Οι προσλήψεις στην ΕΥΕΔ πραγματοποιούνται βάσει προσόντων, ενώ ταυτόχρονα εξασφαλίζονται η δέουσα γεωγραφική ισορροπία και ισόρροπη εκπροσώπηση των φύλων. Το προσωπικό της ΕΥΕΔ απαρτίζεται από σημαντικό αριθμό υπηκόων όλων των κρατών μελών. Η προβλεπόμενη στο άρθρο 13 παράγραφος 3 επανεξέταση καλύπτει επίσης το ζήτημα αυτό, συμπεριλαμβανομένων, κατά περίπτωση, εισηγήσεων για πρόσθετα ειδικά μέτρα προς διόρθωση πιθανών ανισοτήτων.
   7.   Υπάλληλοι της Ένωσης και έκτακτοι υπάλληλοι προερχόμενοι από τις διπλωματικές υπηρεσίες των κρατών μελών έχουν τα ίδια δικαιώματα και υποχρεώσεις καθώς και την ίδια αντιμετώπιση, ιδίως όσον αφορά την επιλεξιμότητά τους για την ανάληψη κάθε θέσης υπό ισότιμους όρους. Καμία διάκριση δεν γίνεται μεταξύ έκτακτου προσωπικού προερχόμενου από τις εθνικές διπλωματικές υπηρεσίες και των υπαλλήλων της Ένωσης όσον αφορά την ανάθεση καθηκόντων που πρέπει να εκτελεσθούν σε όλους τους τομείς δραστηριοτήτων και τις πολιτικές που εφαρμόζει η ΕΥΕΔ. Σύμφωνα με τις διατάξεις του δημοσιονομικού κανονισμού, τα κράτη μέλη υποστηρίζουν την Ένωση στην εκτέλεση χρηματοοικονομικών υποχρεώσεων που απορρέουν από οιαδήποτε ευθύνη του προερχόμενου από τις διπλωματικές υπηρεσίες των κρατών μελών έκτακτου προσωπικού της ΕΥΕΔ, δυνάμει του άρθρου 66 του δημοσιονομικού κανονισμού.
   8.   Ο ύπατος εκπρόσωπος καθορίζει τις διαδικασίες επιλογής του προσωπικού της ΕΥΕΔ, οι οποίες διεξάγονται με διαφανή διαδικασία βάσει προσόντων και επιδιώκοντας τη εξασφάλιση υπηρεσιών προσωπικού με το υψηλότερο δυνατό επίπεδο ικανότητας, αποδοτικότητας και ακεραιότητας, εξασφαλίζοντας κατάλληλη γεωγραφική ισορροπία και την ισόρροπη εκπροσώπηση των φύλων καθώς και τη σημαντική παρουσία υπηκόων από όλα τα κράτη μέλη στην ΕΥΕΔ. Οι αντιπρόσωποι των κρατών μελών της γενικής γραμματείας του Συμβουλίου και της Επιτροπής συμμετέχουν στη διαδικασία προσλήψεων για κενές θέσεις εντός της ΕΥΕΔ.
   9.   Μόλις η ΕΥΕΔ στελεχωθεί πλήρως, το προσωπικό από τα κράτη μέλη, όπως αναφέρεται στην παράγραφο 2 πρώτο εδάφιο, θα πρέπει να αντιπροσωπεύει τουλάχιστον το ένα τρίτο όλου του προσωπικού της ΕΥΕΔ σε επίπεδο AD. Ομοίως, οι μόνιμοι υπάλληλοι της Ένωσης θα πρέπει να αντιπροσωπεύουν τουλάχιστον 60 % όλου του προσωπικού της ΕΥΕΔ σε επίπεδο AD, συμπεριλαμβανομένου του προσωπικού των διπλωματικών υπηρεσιών των κρατών μελών που κατέστησαν μόνιμοι υπάλληλοι της Ένωσης σύμφωνα με τις διατάξεις του κανονισμού υπηρεσιακής κατάστασης. Ο ύπατος εκπρόσωπος υποβάλλει ετησίως έκθεση στο Ευρωπαϊκό Κοινοβούλιο και το Συμβούλιο σχετικά με την πλήρωση των θέσεων στην ΕΥΕΔ.
   10.   Ο ύπατος εκπρόσωπος θεσπίζει τους κανόνες για την κινητικότητα προκειμένου να εξασφαλισθεί ότι τα μέλη του προσωπικού της ΕΥΕΔ διατηρούν υψηλό βαθμό κινητικότητας. Ειδικές και λεπτομερείς κανόνες ισχύουν για το προσωπικό που αναφέρεται στο άρθρο 4 παράγραφος 3 στοιχείο α) τρίτη περίπτωση. Κατ’ αρχήν, όλο το προσωπικό της ΕΥΕΔ υπηρετεί κατά περιόδους σε αντιπροσωπείες της Ένωσης. Ο ύπατος εκπρόσωπος θεσπίζει τους κανόνες προς τούτο.
   11.   Σύμφωνα με τις εφαρμοστέες διατάξεις του εθνικού δικαίου, κάθε κράτος μέλος παρέχει στους υπαλλήλους του οι οποίοι κατέστησαν έκτακτοι υπάλληλοι της ΕΥΕΔ την εγγύηση άμεσης επανατοποθέτησής τους στο τέλος της περιόδου υπηρεσίας τους στην ΕΥΕΔ. Αυτή η περίοδος υπηρεσίας, σύμφωνα με τις διατάξεις του άρθρου 50α του ΚΛΠ, δεν υπερβαίνει την οκταετία, εκτός αν παραταθεί για μέγιστη περίοδο δύο ετών σε εξαιρετικές περιστάσεις και προς το συμφέρον της υπηρεσίας.
   Οι υπάλληλοι της Ένωσης που υπηρετούν στην ΕΥΕΔ έχουν δικαίωμα να υποβάλλουν αίτηση για θέσεις στο θεσμικό όργανο από το οποίο προέρχονται, υπό τους ίδιους όρους με τους εσωτερικούς υποψηφίους.
   12.   Λαμβάνονται μέτρα για την παροχή της κατάλληλης κοινής κατάρτισης στο προσωπικό της ΕΥΕΔ, με βάση ιδίως τις πρακτικές και δομές που ισχύουν σε εθνικό και ενωσιακό επίπεδο. Ο ύπατος εκπρόσωπος λαμβάνει τα δέοντα μέτρα γι′ αυτόν τον σκοπό εντός του έτους που ακολουθεί την έναρξη ισχύος της παρούσας απόφασης.
   Άρθρο 7
   Προσωρινές διατάξεις όσον αφορά το προσωπικό
   1.   Οι σχετικές υπηρεσίες και λειτουργίες της γενικής γραμματείας του Συμβουλίου και της Επιτροπής που απαριθμούνται στο παράρτημα μεταφέρονται στην ΕΥΕΔ. Οι υπάλληλοι και το έκτακτο προσωπικό που καταλαμβάνουν θέση σε υπηρεσίες ή λειτουργίες που απαριθμούνται στο παράρτημα μετατίθενται στην ΕΥΕΔ. Τούτο εφαρμόζεται, τηρουμένων των αναλογιών, και για τους συμβασιούχους και το τοπικό προσωπικό που έχει διορισθεί στις εν λόγω υπηρεσίες και λειτουργίες. ΑΕΕ οι οποίοι εργάζονται σε αυτές τις υπηρεσίες ή λειτουργίες μεταφέρονται επίσης στην ΕΥΕΔ με τη έγκριση των αρχών των κρατών μελών καταγωγής.
   Οι μεταθέσεις αυτές ενεργοποιούνται από 1ης Ιανουαρίου 2011.
   Σύμφωνα με τον κανονισμό υπηρεσιακής κατάστασης, κατά τη μετάθεσή τους στην ΕΥΕΔ, ο ύπατος εκπρόσωπος τοποθετεί κάθε υπάλληλο στην ομάδα καθηκόντων σε θέση αντίστοιχη προς τον βαθμό του υπαλλήλου.
   2.   Οι διαδικασίες πρόσληψης προσωπικού για τις θέσεις που μεταφέρονται στην ΕΥΕΔ, οι οποίες είναι σε εξέλιξη κατά την ημερομηνία έναρξης ισχύος της παρούσας απόφασης, διατηρούν την ισχύ τους: συνεχίζονται και ολοκληρώνονται υπό την εξουσία του ύπατου εκπροσώπου σύμφωνα με τις σχετικές προκηρύξεις θέσεων και τις ισχύουσες διατάξεις του κανονισμού υπηρεσιακής κατάστασης και του ΚΛΠ.
   Άρθρο 8
   Προϋπολογισμός
   1.   Τα καθήκοντα διατάκτη για το τμήμα ΕΥΕΔ του γενικού προϋπολογισμού της Ευρωπαϊκής Ένωσης ανατίθενται σύμφωνα με το άρθρο 59 του δημοσιονομικού κανονισμού. Ο ύπατος εκπρόσωπος θεσπίζει εσωτερικούς κανόνες για τη διαχείριση των γραμμών του προϋπολογισμού που αφορούν τη διοίκηση. Οι λειτουργικές δαπάνες παραμένουν στο τμήμα Επιτροπή του προϋπολογισμού.
   2.   Η ΕΥΕΔ ασκεί τις εξουσίες της σύμφωνα με τον δημοσιονομικό κανονισμό που εφαρμόζεται στον γενικό προϋπολογισμό της Ευρωπαϊκής Ένωσης, εντός των ορίων των πιστώσεων που της χορηγούνται.
   3.   Κατά την εκπόνηση των εκτιμήσεων των διοικητικών δαπανών της ΕΥΕΔ, ο ύπατος εκπρόσωπος θα διαβουλεύεται, αντιστοίχως, με τον επίτροπο που είναι υπεύθυνος για την αναπτυξιακή πολιτική και τον επίτροπο που είναι υπεύθυνος για την πολιτική γειτονίας, όσον αφορά τις αντίστοιχες σφαίρες ευθύνης τους.
   4.   Σύμφωνα με το άρθρο 314 παράγραφος 1 της ΣΛΕΕ, η ΕΥΕΔ καταρτίζει τις εκτιμήσεις των δαπανών της για το επόμενο οικονομικό έτος. Η Επιτροπή εντάσσει τις εκτιμήσεις αυτές στο σχέδιο προϋπολογισμού, το οποίο ενδέχεται να περιέχει διαφορετικές εκτιμήσεις. Η Επιτροπή δύναται να τροποποιεί το σχέδιο προϋπολογισμού, όπως προβλέπεται στο άρθρο 314 παράγραφος 2 της ΣΛΕΕ.
   5.   Προς εξασφάλιση της δημοσιονομικής διαφάνειας στον τομέα της εξωτερικής δράσης της Ένωσης, η Επιτροπή θα διαβιβάζει στην αρμόδια για τον προϋπολογισμό αρχή, μαζί με το σχέδιο γενικού προϋπολογισμού της Ευρωπαϊκής Ένωσης, έγγραφο εργασίας στο οποίο θα παρουσιάζονται εκτενώς όλες οι δαπάνες που συνδέονται με την εξωτερική δράση της Ένωσης.
   6.   Η ΕΥΕΔ υπόκειται στις διαδικασίες χορήγησης απαλλαγής που προβλέπονται στο άρθρο 319 της ΣΛΕΕ και στα άρθρα 145 έως 147 του δημοσιονομικού κανονισμού. Εν προκειμένω, η ΕΥΕΔ θα συνεργάζεται πλήρως με τα θεσμικά όργανα που εμπλέκονται στη διαδικασία χορήγησης απαλλαγής και θα παρέχει, κατά περίπτωση, τις πρόσθετες πληροφορίες που απαιτούνται, μεταξύ άλλων, μέσω της συμμετοχής της στις συνεδριάσεις των σχετικών φορέων.
   Άρθρο 9
   Μηχανισμοί εξωτερικής δράσης και προγραμματισμός
   1.   Η διαχείριση των προγραμμάτων εξωτερικής συνεργασίας της Ένωσης αποτελεί ευθύνη της Επιτροπής, με την επιφύλαξη των ρόλων της Επιτροπής και της ΕΥΕΔ στον προγραμματισμό, αντιστοίχως, όπως εκτίθεται στις κατωτέρω παραγράφους.
   2.   Ο ύπατος εκπρόσωπος αναλαμβάνει τον συνολικό πολιτικό συντονισμό της εξωτερικής δράσης της Ένωσης, εξασφαλίζοντας την ενότητα, τη συνεκτικότητα και την αποτελεσματικότητα της εξωτερικής δράσης της Ένωσης, ιδίως μέσω των ακόλουθων μηχανισμών εξωτερικής βοήθειας:

               —

               τον μηχανισμό αναπτυξιακής συνεργασίας (13),

               —

               το Ευρωπαϊκό Ταμείο Ανάπτυξης (14),

               —

               το ευρωπαϊκό μέσο για τη δημοκρατία και τα ανθρώπινα δικαιώματα (15),

               —

               το ευρωπαϊκό μέσο γειτονίας και εταιρικής σχέσης (16),

               —

               τον μηχανισμό συνεργασίας με τις εκβιομηχανισμένες χώρες (17),

               —

               τον μηχανισμό συνεργασίας στον τομέα της πυρηνικής ασφάλειας (18),

               —

               τον μηχανισμό σταθερότητας, όσον αφορά τη συνδρομή που προβλέπεται στο άρθρο 4 του κανονισμού (ΕΚ) αριθ. 1717/2006 (19).

         3.   Η ΕΥΕΔ, ειδικότερα, συμβάλλει στον κύκλο προγραμματισμού και διαχείρισης των αναφερόμενων στην παράγραφο 2 μηχανισμών, με βάση τους στόχους πολιτικής που καθορίζονται σε αυτούς τους μηχανισμούς. Έχει την ευθύνη προετοιμασίας των κάτωθι αποφάσεων της Επιτροπής σχετικά με τις στρατηγικές, πολυετείς δράσεις στο πλαίσιο του κύκλου προγραμματισμού:

               i)

               κατανομές πόρων ανά χώρα προκειμένου να καθορισθεί το συνολικό χρηματοδοτικό πλαίσιο για κάθε περιφέρεια, με την επιφύλαξη της ενδεικτικής κατανομής του πολυετούς δημοσιονομικού πλαισίου. Σε κάθε περιφέρεια, ένα ποσοστό της χρηματοδότησης χρησιμοποιείται αποκλειστικά για περιφερειακά προγράμματα·

               ii)

               έγγραφα στρατηγικής ανά χώρα και έγγραφα περιφερειακής στρατηγικής·

               iii)

               εθνικά και περιφερειακά ενδεικτικά προγράμματα.

         Σύμφωνα με το άρθρο 3, καθ’ όλη διάρκεια του κύκλου προγραμματισμού, σχεδιασμού και εφαρμογής των αναφερόμενων στην παράγραφο 2 μηχανισμών, ο ύπατος εκπρόσωπος και η ΕΥΕΔ συνεργάζονται με τα αρμόδια μέλη και υπηρεσίες της Επιτροπής με την επιφύλαξη του άρθρου 1 παράγραφος 3. Όλες οι προτάσεις αποφάσεων θα εκπονούνται μέσω των διαδικασιών της Επιτροπής και θα υποβάλλονται στην Επιτροπή προς έκδοση.
   4.   Όσον αφορά το Ευρωπαϊκό Ταμείο Ανάπτυξης και το μέσο αναπτυξιακής συνεργασίας, οι προτάσεις, συμπεριλαμβανομένων όσων αφορούν αλλαγές στους βασικούς κανονισμούς και στα έγγραφα προγραμματισμού που αναφέρονται στην παράγραφο 3, εκπονούνται από κοινού από τις αρμόδιες υπηρεσίες της ΕΥΕΔ και της Επιτροπής υπό την ευθύνη του επιτρόπου που είναι αρμόδιος για την αναπτυξιακή πολιτική και υποβάλλονται από κοινού με τον ύπατο εκπρόσωπο στην Επιτροπή προς έκδοση.
   Τα θεματικά προγράμματα, πλην από το ευρωπαϊκό μέσο για τη δημοκρατία και τα δικαιώματα του ανθρώπου, καθώς και ο μηχανισμός συνεργασίας στον τομέα της πυρηνικής ασφάλειας και το σκέλος του μηχανισμού σταθερότητας που αναφέρεται στην παράγραφο 2 έβδομη περίπτωση, εκπονούνται από την αρμόδια υπηρεσία της Επιτροπής υπό την καθοδήγηση του επιτρόπου που είναι υπεύθυνος για την αναπτυξιακή πολιτική και παρουσιάζονται στο σώμα των επιτρόπων σε συμφωνία με τον ύπατο εκπρόσωπο και άλλους επιτρόπους για συναφή θέματα.
   5.   Όσον αφορά το ευρωπαϊκό μέσο γειτονίας και εταιρικής σχέσης, οι προτάσεις, συμπεριλαμβανομένων όσων αφορούν αλλαγές στους βασικούς κανονισμούς και στα έγγραφα προγραμματισμού που αναφέρονται στην παράγραφο 3, εκπονούνται από κοινού από τις αρμόδιες υπηρεσίες της ΕΥΕΔ και της Επιτροπής υπό την ευθύνη του επιτρόπου που είναι υπεύθυνος για την πολιτική γειτονίας και υποβάλλονται από κοινού με τον ύπατο εκπρόσωπο στην Επιτροπή προς έκδοση.
   6.   Οι δράσεις που αναλαμβάνονται στο πλαίσιο του προϋπολογισμού της ΚΕΠΠΑ, ο μηχανισμός σταθερότητας πλην του μέρους που αναφέρεται στην παράγραφο 2 έβδομη περίπτωση, ο μηχανισμός συνεργασίας με τις εκβιομηχανισμένες χώρες, η επικοινωνία και η δημόσια διπλωματία καθώς και οι αποστολές επιτήρησης εκλογών εμπίπτουν στην ευθύνη του ύπατου εκπροσώπου/της ΕΥΕΔ. Η Επιτροπή είναι υπεύθυνη για τη δημοσιονομική εκτέλεση υπό την εξουσία του ύπατου εκπροσώπου υπό την ιδιότητά του ως αντιπροέδρου της Επιτροπής. Η υπηρεσία της Επιτροπής που είναι αρμόδια για την εκτέλεση του προϋπολογισμού συστεγάζεται με την ΕΥΕΔ.
   Άρθρο 10
   Ασφάλεια
   1.   Ο ύπατος εκπρόσωπος, κατόπιν διαβούλευσης με την Επιτροπή που αναφέρεται στο σημείο 3 του τμήματος Ι του μέρους ΙΙ του παραρτήματος της απόφασης 2001/264/ΕΚ του Συμβουλίου, της 19ης Μαρτίου 2001, για την έγκριση των κανονισμών ασφαλείας του Συμβουλίου (20) αποφασίζει σχετικά με τους κανόνες ασφάλειας για την ΕΥΕΔ και λαμβάνει όλα τα δέοντα μέτρα προκειμένου να εξασφαλίζεται ότι η ΕΥΕΔ διαχειρίζεται αποτελεσματικά τους κινδύνους που αφορούν το προσωπικό, τα υλικά περιουσιακά στοιχεία και τις πληροφορίες και ότι εκπληρώνει τα σχετικά καθήκοντα επιμέλειας και το έργο της στον τομέα αυτόν. Οι εν λόγω κανόνες εφαρμόζονται στο σύνολο του προσωπικού της ΕΥΕΔ και των αντιπροσωπειών της Ένωσης, ανεξαρτήτως της υπηρεσιακής τους κατάστασης ή καταγωγής.
   2.   Δεδομένου ότι εκκρεμεί η απόφαση που προβλέπεται στην παράγραφο 1:

               —

               όσον αφορά την προστασία των διαβαθμισμένων πληροφοριών, η ΕΥΕΔ εφαρμόζει τα μέτρα ασφαλείας που εκτίθενται στο παράρτημα της απόφασης 2001/264/ΕΚ,

               —

               όσον αφορά τις άλλες πτυχές ασφάλειας, η ΕΥΕΔ εφαρμόζει τις διατάξεις ασφαλείας της Επιτροπής, όπως εκτίθενται στο σχετικό παράρτημα του εσωτερικού κανονισμού της Επιτροπής (21).

         3.   Η ΕΥΕΔ διαθέτει υπηρεσία αρμόδια για θέματα ασφαλείας επικουρούμενη από τις αρμόδιες υπηρεσίες των κρατών μελών.
   4.   Ο ύπατος εκπρόσωπος λαμβάνει κάθε απαραίτητο μέτρο για την εφαρμογή των κανόνων ασφαλείας στην ΕΥΕΔ, ιδίως όσον αφορά την προστασία των διαβαθμισμένων πληροφοριών και τα ληπτέα μέτρα σε περίπτωση αδυναμίας του προσωπικού της ΕΥΕΔ να συμμορφωθεί με τους κανόνες ασφαλείας. Προς τούτο, η ΕΥΕΔ διαβουλεύεται με το Γραφείο Ασφαλείας της γενικής γραμματείας του Συμβουλίου, με τις οικείες υπηρεσίες της Επιτροπής και με τις συναφείς υπηρεσίες των κρατών μελών.
   Άρθρο 11
   Πρόσβαση στα έγγραφα, αρχεία και προστασία των δεδομένων
   1.   Η ΕΥΕΔ εφαρμόζει τους κανόνες που καθορίζονται από τον κανονισμό (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (22). Ο ύπατος εκπρόσωπος αποφασίζει σχετικά με τους κανόνες εφαρμογής της ΕΥΕΔ.
   2.   Ο εκτελεστικός γενικός γραμματέας της ΕΥΕΔ οργανώνει τα αρχεία της υπηρεσίας. Τα σχετικά αρχεία των υπηρεσιών που έχουν μεταφερθεί από τη γενική γραμματεία του Συμβουλίου και την Επιτροπή μεταφέρονται στην ΕΥΕΔ.
   3.   Η ΕΥΕΔ προστατεύει τα φυσικά πρόσωπα έναντι της επεξεργασίας δεδομένων προσωπικού χαρακτήρα σύμφωνα με τους κανόνες του κανονισμού (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (23). Ο ύπατος εκπρόσωπος αποφασίζει σχετικά με τους κανόνες εφαρμογής της ΕΥΕΔ.
   Άρθρο 12
   Ακίνητα
   1.   Η γενική γραμματεία του Συμβουλίου και οι αρμόδιες υπηρεσίες της Επιτροπής λαμβάνουν όλα τα απαραίτητα μέτρα ούτως ώστε οι μεταθέσεις που αναφέρονται στο άρθρο 7 να μπορούν να συνοδεύονται από τις μεταβιβάσεις κτιρίων του Συμβουλίου και της Επιτροπής που απαιτούνται για τη λειτουργία της ΕΥΕΔ.
   2.   Οι όροι βάσει των οποίων διατίθενται τα ακίνητα στην κεντρική διοίκηση της ΕΥΕΔ και στις αντιπροσωπείες της Ένωσης αποφασίζονται από κοινού, κατά περίπτωση, από τον ύπατο εκπρόσωπο, τη γενική γραμματεία του Συμβουλίου και την Επιτροπή.
   Άρθρο 13
   Τελικές και γενικές διατάξεις
   1.   Ο ύπατος εκπρόσωπος, το Συμβούλιο, η Επιτροπή και τα κράτη μέλη είναι υπεύθυνα για την εφαρμογή της παρούσας απόφασης και λαμβάνουν όλα τα απαραίτητα μέτρα προς επιδίωξη του σκοπού αυτού.
   2.   Ο ύπατος εκπρόσωπος υποβάλει έκθεση στο Ευρωπαϊκό Κοινοβούλιο, το Συμβούλιο και την Επιτροπή σχετικά με τη λειτουργία της ΕΥΕΔ μέχρι το τέλος του 2011. Η εν λόγω έκθεση καλύπτει ιδίως την εφαρμογή του άρθρου 5 παράγραφοι 3 και 10 και του άρθρου 9.
   3.   Έως τα μέσα του 2013, ο ύπατος εκπρόσωπος προβαίνει σε επανεξέταση της οργάνωσης και της λειτουργίας της ΕΥΕΔ, η οποία θα καλύπτει, μεταξύ άλλων, την εφαρμογή του άρθρου 6 παράγραφοι 6, 8 και 11. Η επανεξέταση συνοδεύεται, εν ανάγκη, από κατάλληλες προτάσεις αναθεώρησης της παρούσας απόφασης. Εν προκειμένω, το Συμβούλιο αναθεωρεί την παρούσα απόφαση, υπό το πρίσμα της επανεξέτασης, σύμφωνα με το άρθρο 27 παράγραφος 3 της ΣΕΕ, μέχρι τις αρχές του 2014.
   4.   Η παρούσα απόφαση ισχύει από την ημέρα της έκδοσής της. Οι διατάξεις περί δημοσιονομικής διαχείρισης και προσλήψεων αρχίζουν να παράγουν αποτελέσματα μόλις θεσπισθούν οι απαραίτητες τροποποιήσεις του κανονισμού υπηρεσιακής κατάστασης, του ΚΛΠ και του δημοσιονομικού κανονισμού, καθώς και του διορθωτικού προϋπολογισμού. Προκειμένου να εξασφαλισθεί η ομαλή μετάβαση, ο ύπατος εκπρόσωπος, η γενική γραμματεία του Συμβουλίου και η Επιτροπή συνομολογούν τις αναγκαίες διευθετήσεις και διεξάγουν διαβουλεύσεις με τα κράτη μέλη.
   5.   Εντός μηνός από την έναρξη ισχύος της παρούσας απόφασης, ο ύπατος εκπρόσωπος υποβάλει στην Επιτροπή κατάσταση προβλέψεων των δαπανών και των εσόδων της ΕΥΕΔ, καθώς και πίνακα προσωπικού, προκειμένου η Επιτροπή να καταθέσει σχέδιο διορθωτικού προϋπολογισμού.
   6.   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 26 Ιουλίου 2010.

            Για το Συμβούλιο

            Ο Πρόεδρος

         S. VANACKERE

      (1)  EE C 46 της 24.2.2006, σ. 1.

      (2)  Ανακοίνωση της Επιτροπής προς το Ευρωπαϊκό Κοινοβούλιο και το Συμβούλιο – Προς μια ευρωπαϊκή κοινή αντίληψη για την ανθρωπιστική βοήθεια (COM/2007/0317 τελικό). Δεν έχει ακόμα δημοσιευθεί στην Επίσημη Εφημερίδα.

      (3)  ΕΕ C 298 της 30.11.2002, σ. 1.

      (4)  Κοινή δράση 2004/551/ΚΕΠΠΑ του Συμβουλίου, της 12ης Ιουλίου 2004, για τη σύσταση του Ευρωπαϊκού Οργανισμού Άμυνας (ΕΕ L 245 της 17.7.2004, σ. 17).

      (5)  Κοινή δράση 2001/555/ΚΕΠΠΑ του Συμβουλίου, της 20ής Ιουλίου 2001, για την ίδρυση Δορυφορικού Κέντρου της Ευρωπαϊκής Ένωσης (ΕΕ L 200 της 25.7.2001, σ. 5).

      (6)  Κοινή δράση 2001/554/ΚΕΠΠΑ του Συμβουλίου, της 20ής Ιουλίου 2001, για την ίδρυση του Ινστιτούτου Μελετών της Ευρωπαϊκής Ένωσης για Θέματα Ασφάλειας (ΕΕ L 200 της 25.7.2001, σ. 1).

      (7)  Κοινή δράση 2008/550/ΚΕΠΠΑ του Συμβουλίου, της 23ης Ιουνίου 2008, για την ίδρυση Ευρωπαϊκής Ακαδημίας Ασφάλειας και Άμυνας (ΕΑΑΑ) (ΕΕ L 176 της 4.7.2008, σ. 20).

      (8)  Κανονισμός αριθ. 31 (EOK), 11 (EKAE) περί καθορισμού της υπηρεσιακής καταστάσεως των υπαλλήλων και του καθεστώτος που εφαρμόζεται στο λοιπό προσωπικό της Ευρωπαϊκής Οικονομικής Κοινότητος και της Ευρωπαϊκής Κοινότητος Ατομικής Ενεργείας (ΕΕ 45 της 14.6.1962, σ. 1387/62. Ελληνική ειδική έκδοση: Σειρά Ι Κεφάλαιο 1959-1962, σ. 135).

      (9)  ΕΕ L 248 της 16.9.2002, σ. 1.

      (10)  Κανονισμός (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου, της 25ης Μαΐου 1999, σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF) (ΕΕ L 136 της 31.5.1999, σ. 1).

      (11)  ΕΕ L 322 της 9.12.2009, σ. 28.

      (12)  ΕΕ L 160 της 28.6.2003, σ. 72.

      (13)  Κανονισμός (ΕΚ) αριθ. 1905/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για τη θέσπιση μηχανισμού χρηματοδότησης της αναπτυξιακής συνεργασίας (ΕΕ L 378 της 27.12.2006, σ. 41).

      (14)  Κανονισμός αριθ. 5 περί καθορισμού των λεπτομερειών σχετικά με την καταβολή και μεταφορά των χρηματικών συνεισφορών, με το καθεστώς του προϋπολογισμού και τη διαχείριση των πόρων του Ταμείου Αναπτύξεως για τις υπερπόντιες χώρες και εδάφη (ΕΕ 33 της 31.12.1958, σ. 681/58).

      (15)  Κανονισμóς (ΕΚ) αριθ. 1889/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, για την καθιέρωση ενός χρηματοδοτικού μέσου για την προαγωγή της δημοκρατίας και των δικαιωμάτων του ανθρώπου παγκοσμίως (ΕΕ L 386 της 29.12.2006, σ. 1).

      (16)  Κανονισμός (ΕΚ) αριθ. 1638/2006 του Ευρωπαϊκού Κοινοβουλίου και του Συμβουλίου, της 24ης Οκτωβρίου 2006, για τον καθορισμό γενικών διατάξεων σχετικά με τη θέσπιση ευρωπαϊκού μηχανισμού γειτονίας και εταιρικής σχέσης (ΕΕ L 310 της 9.11.2006, σ. 1).

      (17)  Κανονισμός (ΕΚ) αριθ. 382/2001 του Συμβουλίου, της 26ης Φεβρουαρίου 2001, για την εφαρμογή προγραμμάτων που προωθούν τη συνεργασία και τις εμπορικές σχέσεις μεταξύ της Ευρωπαϊκής Ένωσης και των βιομηχανικών χωρών της Βορείου Αμερικής, της Άπω Ανατολής και της Αυστραλασίας (ΕΕ L 57 της 27.2.2001, σ. 10).

      (18)  Κανονισμός (Ευρατόμ) αριθ. 300/2007 του Συμβουλίου, της 19ης Φεβρουαρίου 2007, για τη θέσπιση μηχανισμού συνεργασίας στον τομέα της πυρηνικής ασφάλειας (ΕΕ L 81 της 22.3.2007, σ. 1).

      (19)  Κανονισμός (ΕΚ) αριθ. 1717/2006 του Ευρωπαϊκού Κοινοβουλίου και του Συμβουλίου, της 15ης Νοεμβρίου 2006, για τη θέσπιση μηχανισμού σταθερότητας (ΕΕ L 327 της 24.11.2006, σ. 1).

      (20)  ΕΕ L 101 της 11.4.2001, σ. 1.

      (21)  ΕΕ L 308 της 8.12.2000, σ. 26.

      (22)  ΕΕ L 145 της 31.5.2001, σ. 43.

      (23)  ΕΕ L 8 της 12.1.2001, σ. 1.

      ΠΑΡΑΡΤΗΜΑ

         ΥΠΗΡΕΣΙΕΣ ΚΑΙ ΛΕΙΤΟΥΡΓΙΕΣ ΠΟΥ ΜΕΤΑΦΕΡΟΝΤΑΙ ΣΤΗΝ ΕΥΕΔ
          (1)

      Ακολουθεί κατάλογος διοικητικών οντοτήτων που μεταφέρονται ως σύνολο στην ΕΥΕΔ. Ο κατάλογος αυτός δεν προδικάζει τις πρόσθετες ανάγκες και τη χορήγηση πόρων που θα καθορισθούν κατά τις διαπραγματεύσεις σχετικά με τον συνολικό προϋπολογισμό για τη σύσταση της ΕΥΕΔ, ούτε τις αποφάσεις για την παροχή επαρκούς προσωπικού υπεύθυνου για λειτουργίες υποστήριξης, καθώς και τη συναφή ανάγκη για διευθετήσεις επιπέδου υπηρεσιών μεταξύ της γενικής γραμματείας του Συμβουλίου και της Επιτροπής και της ΕΥΕΔ.
      1.   ΓΕΝΙΚΗ ΓΡΑΜΜΑΤΕΙΑ ΤΟΥ ΣΥΜΒΟΥΛΙΟΥ
      Όλο το προσωπικό των υπηρεσιών και λειτουργιών που απαριθμούνται κατωτέρω μεταφέρεται ως σύνολο στην ΕΥΕΔ, εκτός από έναν πολύ περιορισμένο αριθμό προσωπικού που εκτελεί τα συνήθη καθήκοντα της γενικής γραμματείας του Συμβουλίου, σύμφωνα με το άρθρο 2 παράγραφος 1 δεύτερο εδάφιο, και για ορισμένες ειδικές λειτουργίες που αναφέρονται κατωτέρω:

         Μονάδα πολιτικής

         CSDP και δομές διαχείρισης κρίσεων

                  —

                  Διεύθυνση Διαχείρισης Κρίσεων και Σχεδιασμού (CMPD)

                  —

                  Μη Στρατιωτική Δυνατότητα Σχεδιασμού και Διεξαγωγής Επιχειρήσεων (CPCC)

                  —

                  Στρατιωτικό Επιτελείο της Ευρωπαϊκής Ένωσης (EUMS)

                              —

                              Υπηρεσίες υπό την άμεση εξουσία του DGEUMS

                              —

                              Διεύθυνση αρχικής ιδέας και δυνατοτήτων

                              —

                              Διεύθυνση Πληροφοριών

                              —

                              Διεύθυνση Επιχειρήσεων

                              —

                              Διεύθυνση Υλικοτεχνικής Υποδομής

                              —

                              Διεύθυνση συστημάτων επικοινωνιών και πληροφοριών

                  —

                  Επιχειρησιακό Κέντρο της ΕΕ (SITCEN)

            Εξαίρεση:

                  —

                  Προσωπικό του SITCEN που υποστηρίζει την Αρχή Πιστοποίησης της Ασφάλειας

         Γενική Διεύθυνση Ε

                  —

                  Οντότητες υπό την άμεση εξουσία του γενικού διευθυντή

                  —

                  Διεύθυνση για τη Βόρεια και Νότια Αμερική και τα Ηνωμένα Έθνη

                  —

                  Διεύθυνση για τα Δυτικά Βαλκάνια, την Ανατολική Ευρώπη και την Κεντρική Ασία

                  —

                  Διεύθυνση για τη μη Διάδοση Όπλων Μαζικής Καταστροφής

                  —

                  Διεύθυνση Κοινοβουλευτικών Υποθέσεων στον τομέα της ΚΕΠΠΑ

                  —

                  Γραφείο Συνδέσμου στη Νέα Υόρκη

                  —

                  Γραφείο Συνδέσμου στη Γενεύη

         Υπάλληλοι της γενικής γραμματείας του Συμβουλίου αποσπασμένοι στους ειδικούς εκπροσώπους της Ευρωπαϊκής Ένωσης και στις αποστολές ΚΠΑΑ

      2.   ΕΠΙΤΡΟΠΗ (ΣΥΜΠΕΡΙΛΑΜΒΑΝΟΜΕΝΩΝ ΤΩΝ ΑΝΤΙΠΡΟΣΩΠΕΙΩΝ)
      Όλο το προσωπικό των υπηρεσιών και λειτουργιών που απαριθμούνται κατωτέρω μεταφέρεται ως σύνολο στην ΕΥΕΔ, εκτός από έναν περιορισμένο αριθμό προσωπικού που εξαιρείται όπως προβλέπεται κατωτέρω:

         Γενική Διεύθυνση Εξωτερικών Σχέσεων

                  —

                  Όλες οι στελεχικές θέσεις και το απευθείας υπαγόμενο σε αυτές προσωπικό υποστήριξης

                  —

                  Διεύθυνση Α (Πλατφόρμα κρίσεων και συντονισμός πολιτικής στα πλαίσια της ΚΕΠΠΑ)

                  —

                  Διεύθυνση Β (Πολυμερείς σχέσεις και ανθρώπινα δικαιώματα)

                  —

                  Διεύθυνση Γ (Βόρεια Αμερική, Ανατολική Ασία, Αυστραλία, Νέα Ζηλανδία, ΕΟΧ, ΕΖΕΣ, Σαν Μαρίνο, Ανδόρα, Μονακό)

                  —

                  Διεύθυνση Δ (Συντονισμός της ευρωπαϊκής πολιτικής γειτονίας)

                  —

                  Διεύθυνση Ε (Ανατολική Ευρώπη, Νότιος Καύκασος, Δημοκρατίες της Κεντρικής Ασίας)

                  —

                  Διεύθυνση ΣΤ (Μέση Ανατολή, Νότια Μεσόγειος)

                  —

                  Διεύθυνση Ζ (Λατινική Αμερική)

                  —

                  Διεύθυνση Η (Ασία εκτός Ιαπωνίας και Κορέας)

                  —

                  Διεύθυνση Θ (Πόροι της έδρας, πληροφορίες, διοργανικές σχέσεις)

                  —

                  Διεύθυνση Ι (Εξωτερική Υπηρεσία)

                  —

                  Διεύθυνση ΙΑ (Στρατηγική, συντονισμός και ανάλυση)

                  —

                  Ειδική Ομάδα για την Ανατολική Εταιρική Σχέση

                  —

                  Μονάδα Relex-01 (λογιστικός έλεγχος)

            Εξαιρέσεις:

                  —

                  Προσωπικό υπεύθυνο για τη διαχείριση των χρηματοοικονομικών μέσων

                  —

                  Προσωπικό υπεύθυνο για την καταβολή των μισθών και επιδομάτων του προσωπικού στις αντιπροσωπείες

         Εξωτερική Υπηρεσία

                  —

                  Όλοι οι επικεφαλής αντιπροσωπειών και αναπληρωτές επικεφαλής αντιπροσωπειών και το απευθείας υπαγόμενο σε αυτούς προσωπικό υποστήριξης

                  —

                  Όλα τα πολιτικά τμήματα ή υποτομείς και το προσωπικό τους

                  —

                  Όλα τα τμήματα πληροφοριών και δημόσιας διπλωματίας και το προσωπικό τους

                  —

                  Όλα τα διοικητικά τμήματα

            Εξαιρέσεις

                  —

                  Υπεύθυνος του προσωπικού για την εφαρμογή των χρηματοοικονομικών μέσων

         Γενική Διεύθυνση για την Ανάπτυξη

                  —

                  Διεύθυνση Δ (ΑΚΕ ΙΙ – Δυτική και Κεντρική Αφρική, Καραϊβική και Υπερπόντιες Χώρες και Εδάφη) εκτός της ειδικής ομάδας ΥΧΕ

                  —

                  Διεύθυνση Ε (Κέρας της Αφρικής, Ανατολική και Νότιος Αφρική, Ινδικός Ωκεανός και Ειρηνικός)

                  —

                  Μονάδα CI (ΑΚΕ Ι: Προγραμματισμός της ενίσχυσης και διαχείριση): Προσωπικό υπεύθυνο για τον προγραμματισμό

                  —

                  Μονάδα C2 (Παναφρικανικά θέματα και θεσμικά όργανα, διακυβέρνηση και μετανάστευση): Προσωπικό υπεύθυνο για τις παναφρικανικές σχέσεις

                  —

                  Κρατούσες στελεχικές θέσεις και το απευθείας υπαγόμενο σε αυτές προσωπικό υποστήριξης.

         (1)  Οι ανθρώπινοι πόροι που μεταφέρονται χρηματοδοτούνται όλοι από τον τομέα δαπανών 5 (Διοίκηση) του πολυετούς χρηματοδοτικού πλαισίου.


Avis juridique important

|

32000D0812

2000/812/ΕΚ: Απόφαση του Συμβουλίου, της 14ης Δεκεμβρίου 2000, για τη σύναψη συμφωνίας υπό μορφή ανταλλαγής επιστολών για την προσωρινή εφαρμογή του πρωτοκόλλου που καθορίζει τις αλιευτικές δυνατότητες και τη χρηματική αντιστάθμιση που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Ακτής του Ελεφαντοστού όσον αφορά την αλιεία στα ανοικτά της Ακτής του Ελεφαντοστού, για την περίοδο από την 1η Ιουλίου 2000 έως τις 30 Ιουνίου 2003

Επίσημη Εφημερίδα αριθ. L 329 της 27/12/2000 σ. 0001 - 0002

Απόφαση του Συμβουλίουτης 14ης Δεκεμβρίου 2000για τη σύναψη συμφωνίας υπό μορφή ανταλλαγής επιστολών για την προσωρινή εφαρμογή του πρωτοκόλλου που καθορίζει τις αλιευτικές δυνατότητες και τη χρηματική αντιστάθμιση που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Ακτής του Ελεφαντοστού όσον αφορά την αλιεία στα ανοικτά της Ακτής του Ελεφαντοστού, για την περίοδο από την 1η Ιουλίου 2000 έως τις 30 Ιουνίου 2003(2000/812/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 300 παράγραφος 2,την πρόταση της Επιτροπής,Εκτιμώντας τα ακόλουθα:(1) Στο πλαίσιο της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Ακτής του Ελεφαντοστού όσον αφορά την αλιεία στα ανοικτά της Ακτής του Ελεφαντοστού(1), η Κοινότητα και η Δημοκρατία της Ακτής του Ελεφαντοστού προέβησαν σε διαπραγματεύσεις για τον καθορισμό των τροποποιήσεων ή συμπληρώσεων της εν λόγω συμφωνίας κατά τη λήξη της περιόδου εφαρμογής του συνημμένου στη συμφωνία πρωτοκόλλου.(2) Μετά το πέρας των διαπραγματεύσεων αυτών, στις 26 Μαΐου 2000 μονογραφήθηκε ένα νέο πρωτόκολλο.(3) Με το εν λόγω πρωτόκολλο οι αλιείς της Κοινότητας διαθέτουν αλιευτικές δυνατότητες στα ύδατα που υπόκεινται στην κυριαρχία ή στη δικαιοδοσία της Ακτής του Ελεφαντοστού για την περίοδο από την 1η Ιουλίου 2000 έως τις 30 Ιουνίου 2003.(4) Προκειμένου να αποφευχθεί η διακοπή των αλιευτικών δραστηριοτήτων των σκαφών της Κοινότητας, είναι απαραίτητο να εγκριθεί το εν λόγω πρωτόκολλο το συντομότερο δυνατό. Για το λόγο αυτό, τα δύο μέρη μονογράφησαν συμφωνία υπό τη μορφή ανταλλαγής επιστολών που προβλέπει την προσωρινή εφαρμογή του μονογραφημένου πρωτοκόλλου την επόμενη της ημέρας λήξης του ισχύοντος πρωτοκόλλου. Είναι σκόπιμο να εγκριθεί η συμφωνία αυτή, υπό την επιφύλαξη μιας οριστικής απόφασης δυνάμει του άρθρου 37 της συνθήκης.(5) Πρέπει επίσης να καθοριστεί η κλείδα κατανομής των αλιευτικών δυνατοτήτων μεταξύ των κρατών μελών με βάση την παραδοσιακή κατανομή των αλιευτικών δυνατοτήτων στο πλαίσιο της αλιευτικής συμφωνίας,ΑΠΟΦΑΣΙΖΕΙ:Άρθρο 1Εγκρίνεται εξ ονόματος της Κοινότητας η συμφωνία υπό μορφή ανταλλαγής επιστολών για την προσωρινή εφαρμογή του πρωτοκόλλου που καθορίζει τις αλιευτικές δυνατότητες και τη χρηματική αντιστάθμιση που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Ακτής του Ελεφαντοστού όσον αφορά την αλιεία στα ανοικτά της Ακτής του Ελεφαντοστού, για την περίοδο από την 1η Ιουλίου 2000 έως τις 30 Ιουνίου 2003.Τα κείμενα της συμφωνίας υπό μορφή ανταλλαγής επιστολών και του πρωτοκόλλου επισυνάπτονται στην παρούσα απόφαση.Άρθρο 2Οι καθοριζόμενες με το πρωτόκολλο αλιευτικές δυνατότητες κατανέμονται μεταξύ των κρατών μελών ως εξής:α) βενθοπελαγική αλιεία:>ΘΕΣΗ ΠΙΝΑΚΑ>β) αλιεία τόνου:i) θυνναλιευτικά με γρίπο>ΘΕΣΗ ΠΙΝΑΚΑ>ii) παραγαδιάρικα επιφανείας>ΘΕΣΗ ΠΙΝΑΚΑ>iii) θυνναλιευτικά με καλάμι>ΘΕΣΗ ΠΙΝΑΚΑ>Εάν οι αιτήσεις αδειών των κρατών μελών δεν εξαντλήσουν τις αλιευτικές δυνατότητες που καθορίζονται από το πρωτόκολλο, η Επιτροπή μπορεί να λάβει υπόψη και τις αιτήσεις αδειών οποιουδήποτε άλλου κράτους μέλους.Άρθρο 3Ο Πρόεδρος του Συμβουλίου εξουσιοδοτείται να ορίσει το (τα) πρόσωπο(-α) που είναι αρμόδιο(-α) να υπογράψει(-ουν) τη συμφωνία υπό μορφή ανταλλαγής επιστολών δεσμεύοντας την Κοινότητα.Βρυξέλλες, 14 Δεκεμβρίου 2000.Για το ΣυμβούλιοΟ ΠρόεδροςJ. Glavany(1) ΕΕ L 379 της 31.12.1990, σ. 3.